Dɔwɔwɔwo 25 | Biblia Le Internet Dzi | Xexe Yeye Gɔmeɖeɖe\nWodrɔ̃ ʋɔnu Paulo le Festo ŋkume (1-12)\n“Kaisaro negbugbɔ nye nya la drɔ̃ nam!” (11)\nFesto bia Fia Agripa be wòaɖo aɖaŋu na ye (13-22)\nWokplɔ Paulo va Agripa ŋkume (23-27)\n25 Eya ta esi Festo+ va ɖo dziɖuƒea hedze eƒe dɔ gɔme la, etso Kaisarea yi Yerusalem le ŋkeke etɔ̃ megbe. 2 Eye nunɔlawo ƒe tatɔwo kple Yudatɔwo ƒe ame ŋkutawo tso Paulo nu nɛ.+ Eye woɖe kuku na Festo be 3 wòave yewo nu adɔ ame woakplɔ Paulo ava Yerusalem. Ke woɖoe be yewoade xa ɖi awu Paulo le mɔa dzi.+ 4 Gake Festo ɖo eŋu be ele be Paulo nanɔ Kaisarea, elabena ye ŋutɔ yeagatrɔ ayi afi ma kpuie. 5 Eye wògblɔ be: “Eya ta amegã siwo le mia dome la nayi kplim ne woaɖatso enu, ne ŋutsu la wɔ nu gbegblẽ aɖe nyateƒe.”+ 6 Esi wònɔ wo gbɔ anɔ ŋkeke enyi alo ewo la, eyi Kaisarea, eye esi ŋu ke la, ebɔbɔ nɔ ʋɔnudrɔ̃zikpui la dzi, eye wòɖe gbe be woakplɔ Paulo avɛ. 7 Esi wòva ɖo la, Yudatɔ siwo tso Yerusalem va la ƒo xlãe, eye wotsɔ nya gã nya gãwo ɖe eŋu, evɔ womete ŋu nɔ kpe ɖom nutsotsoawo dzi o.+ 8 Ke Paulo ʋli eɖokui ta gblɔ be: “Nyemeda Yudatɔwo ƒe Se aɖeke dzi alo gblẽ kɔ ɖo na gbedoxɔ la alo wɔ nu vɔ̃ ɖe Kaisaro ŋu o.”+ 9 Esi Festo di be yeƒe nu nadze Yudatɔwo+ ŋu ta la, ebia Paulo be: “Èdi be yeayi Yerusalem ne madrɔ̃ nya siawo na wò le afi ma?” 10 Ke Paulo gblɔ be: “Kaisaro ƒe ʋɔnudrɔ̃zikpui la ŋgɔe metsi tre ɖo, eye afi siae wòle be woadrɔ̃ ʋɔnum le. Nyemeda vo aɖeke ɖe Yudatɔwo ŋu o, abe ale si wò ŋutɔ hã nèva le ekpɔm ene. 11 Ne nu gbegblẽ wɔlae menye vavã, eye mewɔ nu si dze ku+ la, nyemegbe ku o; gake ne nya siwo wotsɔ ɖe ŋunye la dometɔ aɖeke mele eme o la, ekema ame aɖeke mekpɔ mɔ atsɔm ade asi na wo, be yeadze wo ŋu o. Kaisaro negbugbɔ nye nya la drɔ̃ nam!”+ 12 Esi Festo lé nya la kpɔ kple adaŋudelawo vɔ la, eɖo eŋu be: “Èbe Kaisaro negbugbɔ nya la drɔ̃ na ye; eya ta àyi Kaisaro gbɔ.” 13 Ke esi ŋkeke aɖewo va yi la, Fia Agripa kple Bernike va Kaisarea be yewoado gbe na Festo. 14 Esi wonɔ afi ma ŋkeke geɖe ta la, Festo tsɔ Paulo ƒe nya la ɖo fia la ŋkume be: “Felike gblẽ ŋutsu aɖe ɖe ga me, 15 eye esi meyi Yerusalem la, nunɔlawo ƒe tatɔwo kple Yudatɔwo ƒe amegãwo tsɔ nya ɖe eŋu+ hebia be mabu fɔe. 16 Ke meɖo eŋu na wo be menye Romatɔwo ƒe ɖoɖo wònye be woatsɔ ame ade asi, kple susu be woadze ame ŋu, hafi ame si nu wotso la kple enutsolawo nakpe ŋkume kple ŋkume, ne wòaʋli eɖokui ta o.+ 17 Eya ta esi wova ɖo afi sia la, nyemehe ɖe megbe kura o, ke boŋ esi ŋu ke la, mebɔbɔ nɔ ʋɔnudrɔ̃zikpui la dzi eye mena wokplɔ ŋutsua vɛ. 18 Esi enutsolawo tsi tsitre la, wometsɔ nya vɔ̃ aɖeke ɖe eŋu abe ale si mebui ene o.+ 19 Ðeko wohe nya aɖewo kplii le woawo ŋutɔwo ƒe mawu la subɔsubɔ*+ kple ŋutsu aɖe si ŋkɔe nye Yesu si ku, gake Paulo ya yi edzi le tɔ tem ɖe edzi be ele agbe la ŋuti.+ 20 Esi metɔtɔ eye nyemenya ale si makpɔ woƒe nyaʋiʋli siawo gbɔe o ta la, mebiae be edi be yeayi Yerusalem ne woadrɔ̃ ʋɔnui tso nya siawo ŋu le afi ma hã.+ 21 Ke Paulo bia be yeanɔ ga me le afii va se ɖe esime Fiagã Bubutɔ*+ la natso nya me na ye, eya ta mede se be woasikae ɖi va se ɖe esime maɖoe ɖe Kaisaro.” 22 Agripa gblɔ na Festo be: “Nye ŋutɔ madi be mase ŋutsua ƒe numegbe.”+ Egblɔ be: “Etsɔ la, àsee.” 23 Eya ta esi ŋu ke la, Agripa kple Bernike va le atsyɔ̃ɖoɖo gã me, eye wo kple aʋafiagãwo kpakple dua me ame ŋkutawo woge ɖe takpexɔa me, eye Festo ɖe gbe be woakplɔ Paulo vɛ. 24 Eye Festo gblɔ be: “Fia Agripa kple mi ame siwo katã le mía gbɔ afi sia, ŋutsu sia si kpɔm miele la tae Yudatɔwo ƒe ha blibo la va do ɖe dzinye le Yerusalem kple afi sia, henɔ ɣli dom be medze be wòaganɔ agbe o.+ 25 Ke nye ya mekpɔe be mewɔ naneke si dze ku o.+ Eya ta esi ŋutsu sia ŋutɔ bia be Fiagã Bubutɔ La nagbugbɔ yeƒe nya la adrɔ̃ na ye ta la, metso nya me be maɖoe ɖee. 26 Gake nya gobi aɖeke mele asinye maŋlɔ tso eŋu aɖo ɖe nye Aƒetɔ la o. Eya ta mekplɔe va mi katã mia ŋkume, vevietɔ va wò, Fia Agripa, ŋkume ale be ne míedzro nya la me le ʋɔnua vɔ la, ɖewohĩ makpɔ nane aŋlɔ. 27 Elabena mekpɔe be susu mele eme be woaɖo gamenɔla aɖe ɖa, evɔ womaŋlɔ nutsotso aɖeke akpe ɖe eŋu o.”\n^ Alo, “woawo ŋutɔwo ƒe subɔsubɔ.”\n^ Romatɔwo ƒe fiagã ƒe bubuŋkɔ.


2 Fiawo 5 | Biblia Le Internet Dzi | Xexe Yeye Gɔmeɖeɖe\n2 Fiawo 5:1-27\nElisa da Naaman ƒe anyidɔ nɛ (1-19)\nAnyi ƒo ɖe Gehazi ŋuklẽla la ŋu (20-27)\n5 Naaman, ame si nye Siria-fia ƒe aʋafia la nye ame vevi aɖe, eye eƒe aƒetɔ dea bubu eŋu ŋutɔ, elabena eya dzie Yehowa to na Siria ɖu dzi.* Enye aʋakalẽtɔ sesẽ aɖe, evɔ wònye anyidɔléla.* 2 Esi Siriatɔwo yi adzogbe la, woɖe aboyo nyɔnuvi sue aɖe tso Israel-nyigba dzi, eye wòva zu Naaman srɔ̃ ƒe subɔvi. 3 Egblɔ na eƒe aƒenɔ be: “Oo, ne ɖe nye aƒetɔ ayi nyagblɔɖila+ si le Samaria gbɔ la, ada eƒe anyidɔa*+ nɛ hafi.” 4 Eye Naaman yi ɖagblɔ nya si nyɔnuvi si tso Israel-nyigba dzi gblɔ la na eƒe aƒetɔ.” 5 Eye Siria-fia la gblɔ na Naaman be: “Netsɔ nàyi! Maɖo agbalẽ ɖe Israel-fia.” Eya ta edze mɔ, eye wòtsɔ klosalo talento* ewo kple sika sekel akpe ade kpakple awu ewo ɖe asi. 6 Eye wòtsɔ agbalẽ la vɛ na Israel-fia, agbalẽa me nyawo yi ale: “Mele nye dɔla Naaman ɖom ɖe wò hekpe ɖe agbalẽ sia ŋu be nàda eƒe anyidɔ la nɛ.” 7 Esi Israel-fia xlẽ agbalẽa ko la, edze eƒe awuwo eye wògblɔ be: “Mawue menye be mawu ame agaxɔ ame ɖe agbea?+ Elabena eɖo ame sia ɖem be mada anyidɔ nɛ! Mikpɔ ale si wòle ge dim le ŋunyee la ɖa.” 8 Esi Mawu vavã la ƒe ame Elisa se be Israel-fia dze eƒe awuwo la, enumake edɔ ame ɖe fia la be: “Nu ka tae nèdze wò awuwo? Meɖe kuku, na wòava gbɔnye, ne wòadze sii be nyagblɔɖila aɖe le Israel.”+ 9 Ale Naaman kple eƒe sɔwo kple eƒe aʋatasiaɖamwo va tɔ ɖe Elisa ƒe aƒe la ƒe mɔnu. 10 Ke Elisa dɔ ame ɖo ɖee be: “Yi ɖale tsi zi adre+ le Yordan+ me, ne wò ŋutigbalẽ naɖɔ ɖo, eye ŋuwò nakɔ.” 11 Eye Naaman do dziku hetrɔ be yeadzo, eye wògblɔ be: “Kpɔ ɖa, nyea mebu be, ‘Ado va gbɔnye, eye wòava tɔ ɖi ayɔ Yehowa eƒe Mawu ƒe ŋkɔ ahalili asi teƒea, ale be anyidɔa navɔ.’ 12 Ðe Damasko+ tɔsisiwo, Abana kple Farpar, menyo wu Israel tɔwo katã oa? Ðe nyemate ŋu ale tsi le wo me ne ŋunye nakɔ oa?” Eye wòtrɔ dzo kple dziku. 13 Ke eƒe subɔviwo te ɖe eŋu heƒo nu kplii be: “Fofonye, ne nu gã aɖee nyagblɔɖila la gblɔ na wò la, ɖe màwɔe oa? Eye wòahanye be ɖeko wògblɔ na wò be, ‘Le tsi, ne ŋuwò nakɔa’?” 14 Ale wòɖi abu yi ɖado ɖi ɖe* Yordan me zi adre, abe ale si Mawu vavã ƒe ame la gblɔe ene.+ Eye eƒe ŋutigbalẽ ɖɔ ɖo hezu abe ŋutsuvi dzaa aɖe ƒe ŋutigbalẽ ene,+ eye eŋu kɔ.+ 15 Emegbe eya kple eƒe ameha blibo la wotrɔ va Mawu vavã ƒe ame+ la gbɔ, eye wòva tɔ ɖe eŋkume gblɔ be: “Azɔ medze sii be, Mawu aɖeke mele anyigba la ƒe afi aɖeke o, negbe le Israel ko.+ Eya ta meɖe kuku, xɔ nunana* aɖe tso wò subɔvi si.” 16 Ke eɖo eŋu nɛ be: “Zi ale si Yehowa, ame si mesubɔna* la, le agbe la, nyemaxɔe o.”+ Eƒoe ɖe enu be wòaxɔe, ke egbe. 17 Mlɔeba Naaman gblɔ be: “Ne màxɔe o la, ekema meɖe kuku, na woaku anyi si ade tedzisɔ eve ƒe tsɔtsɔ nu na wò subɔvi la tso anyigba sia dzi, elabena wò subɔvi la magasa numevɔ alo vɔ bubu aɖeke na mawu bubuwo o, negbe Yehowa ko. 18 Negbe esia ko Yehowa natsɔ ake wò subɔvi: Ne nye aƒetɔ yi Rimon ƒe me* be yeade ta agu le afi ma la, nye alɔ ŋue wòziɔna ɖo, eya ta ehiã be nye hã made ta agu le Rimon ƒe me. Ne mede ta agu le Rimon ƒe me la, meɖe kuku, Yehowa netsɔ esia ke wò subɔvi la.” 19 Eye wògblɔ nɛ be: “Heyi le ŋutifafa me.” Esi wòdzo le egbɔ, eye wo dome didi la, 20 Mawu vavã la ƒe ame+ Elisa ƒe subɔvi Gehazi+ gblɔ na eɖokui be: ‘Kpɔ ɖa, nye aƒetɔ ɖe asi le Siriatɔ Naaman+ sia ŋu, eye mexɔ nu si wòtsɔ vɛ la le esi o. Zi ale si Yehowa le agbe la, maƒu du adze eyome, eye maxɔ nane le esi godoo.’ 21 Eya ta Gehazi ƒu du dze Naaman yome. Esi Naaman kpɔ be ame aɖe ƒu du gbɔna la, eɖi le eƒe tasiaɖam la me enumake va do goe hebiae be: “Ŋutifafa yea?” 22 Eɖo eŋu be: “Ŋutifafa ye. Nye aƒetɔe dɔm ɖa be, ‘Kpɔ ɖa! Fifi laa ko ɖekakpui eve tso Efrayim tonuto la me le nyagblɔɖilawo ƒe viwo dome va gbɔnye. Meɖe kuku, tsɔ klosalo talento ɖeka kple awu eve na wo.’”+ 23 Naaman gblɔ be: “Faa, xɔ talento eve.” Eye wòƒoe ɖe enu,+ eye mlɔeba wòbla klosalo talento eve ɖe kotoku eve me kple awu eve, eye wòtsɔ wo na eƒe subɔvi eve, be woatsɔ adze eŋgɔ. 24 Esi Gehazi va ɖo Ofel* la, exɔ wo le wo si hetsɔ da ɖe aƒea me, eye wòdo mɔ ŋutsuawo. Esi wodzo la, 25 eva tɔ ɖe eƒe aƒetɔ gbɔ. Eye Elisa biae be: “Gehazi, afi kae nètso?” Eɖo eŋu be: “Wò subɔvi meyi afi aɖeke o ɖe.”+ 26 Eye Elisa biae be: “Ðe nye dzi meyi kpli wò esime ŋutsu la ɖi le eƒe tasiaɖam me va do go wò oa? Klosalo alo awuwo alo amitibɔwo alo waingblewo alo alẽwo alo nyiwo alo dɔlaŋutsuwo alo dɔlanyɔnuwo xɔɣie nye esia?+ 27 Eya ta Naaman ƒe anyidɔ+ la anɔ wò kple wò dzidzimeviwo ŋu tegbee.” Enumake anyidɔ ƒo ɖe eŋu, eye eŋuti fu kpii abe sno ene,+ ale wòdzo le eŋkume.\n^ Alo, “xɔ na Siria.”\n^ Alo, “kpodɔléla”; alo, “evɔ ŋutilãgbalẽdɔ aɖe ƒo ɖe eŋu.”\n^ Alo, “kpodɔa.”\n^ Alo, “ɖanyrɔ eɖokui.”\n^ Egɔmeɖeɖe tẽe, “yayranunana.”\n^ Enye teƒe aɖe le Samaria, ɖewohĩ togbɛ alo kpoƒe aɖe.


Dɔwɔwɔwo 26 | Biblia Le Internet Dzi | Xexe Yeye Gɔmeɖeɖe\nGBE BUBU Afrikaans Albania Tokunɔgbe Albanian Alur Amerika Tokunɔgbe Amharic Arabic Argentina Tokunɔgbe Armenian Armenian (West) Ashaninka Australia Tokunɔgbe Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belgium Franse Tokunɔgbe Belize Kriol Bengali Bicol Bislama Bolivia Tokunɔgbe Brazil Tokunɔgbe Britain Tokunɔgbe Bulgarian Cambodian Catalan Cebuano Changana (Mozambique) Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chol Cibemba Colombia Tokunɔgbe Costa Rica Tokunɔgbe Croatia Tokunɔgbe Croatian Cuba Tokunɔgbe Czech Czech Republic Tokunɔgbe Dangme Danish Drehu Dutch Ecuador Tokunɔgbe Efik El Salvador Tokunɔgbe Emberá (Catío) Emberá (Dziehetɔ) Estonian Eŋlisi Eʋegbe Fijian Finland Tokunɔgbe Finnish Flanders Tokunɔgbe France Tokunɔgbe Franse Ga Galician Garifuna Georgian German Germany Tokunɔgbe Ghana Tokunɔgbe Greece Tokunɔgbe Greek Greenlandic Guambiano Guarani Guatemala Tokunɔgbe Gujarati Gun Haitian Creole Hebrew Hiligaynon Hindi Hindi (Roman) Hiri Motu Honduras Tokunɔgbe Hungarian Hungary Tokunɔgbe Iban Icelandic Igbo Iloko India Tokunɔgbe Indonesia Tokunɔgbe Indonesian Ireland Tokunɔgbe Isoko Israel Tokunɔgbe Italian Italy Tokunɔgbe Jamaica Tokunɔgbe Jamaican Creole Japan Tokunɔgbe Japanese Javanese Kabiye Kannada Karen (S'gaw) Kazakh Kenya Tokunɔgbe Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kongo Korea Tokunɔgbe Korean Kosraean Krio Kwangali Kwanyama Laotian Latvian Lingala Lithuanian Lomwe Luganda Lunda Luo Luvale Macedonian Macua Macushi Madagascar Tokunɔgbe Malagasy Malawi Tokunɔgbe Malay Malayalam Malaysia Tokunɔgbe Maltese Mambwe-Lungu Mapudungun Marathi Marshallese Maya Melanesia Tokunɔgbe Mexico Tokunɔgbe Mixtec (Guerrero) Moore Motu Mozambique Tokunɔgbe Myanmar Myanmar Tokunɔgbe Nahuatl (Northern Puebla) Navajo Ndau Ndebele Ndebele (Zimbabwe) Nepali Netherlands Tokunɔgbe New Zealand Tokunɔgbe Nhengatu Nias Nicaragua Tokunɔgbe Nigeria Tokunɔgbe Norwegian Nyaneka Nyungwe Nzema Oromo Ossetian Otetela Panama Tokunɔgbe Pangasinan Papiamento (Curaçao) Paraguay Tokunɔgbe Pennsylvania German Persian Peru Tokunɔgbe Philippines Tokunɔgbe Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi Punjabi (Roman) Páez Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quechua (Huaylla Wanca) Quichua (Chimborazo) Quichua (Imbabura) Rapa Nui Romania Tokunɔgbe Romanian Russia Tokunɔgbe Russian Samoan Sango Sateré-Mawé Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovakia Tokunɔgbe Slovenia Tokunɔgbe Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Sunda Swahili Swahili (Congo) Swati Sweden Tokunɔgbe Swedish Tagalog Tahitian Taiwan Tokunɔgbe Tajiki Tamil Tatar Telugu Tetun Dili Thai Thailand Tokunɔgbe Ticuna Tigrinya Tiv Tlapanec Tojolabal Tok Pisin Tongan Torres Strait Creole Totonac Tshiluba Tshwa Tsonga Turkey Tokunɔgbe Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Uruguay Tokunɔgbe Uzbek Uzbek (Roman) Venda Venezuela Tokunɔgbe Vietnam Tokunɔgbe Vietnamese Wallisian Waray-Waray Wayuunaiki Welsh Xavante Xhosa Yoruba Zambia Tokunɔgbe Zapotec (Isthmus) Zimbabwe Tokunɔgbe Zulu\nPaulo ʋli eɖokui ta le Agripa ŋkume (1-11)\nPaulo ƒo nu tso eƒe dzimetɔtrɔ ŋu (12-23)\nNya siwo Festo kple Agripa gblɔ (24-32)\n26 Agripa+ gblɔ na Paulo be: “Mɔɖeɖe li be nàɖe ɖokuiwò nu.” Ale Paulo do abɔ ɖe dzi, eye wòʋli eɖokui ta gblɔ be: 2 “Fia Agripa, edzɔ dzi nam ŋutɔ be ŋkuwòmee mele ɖokuinye ta ʋli ge le egbe sia le nya siwo katã Yudatɔwo+ tsɔ ɖe ŋunye la ŋu, 3 vevietɔ esi wònye ènya nu tso kɔnuwo kple nyaʋiʋli siwo katã le Yudatɔwo dome ŋu nyuie ta. Eya ta meɖe kuku na wò be nàgbɔ dzi ɖi aɖo tom. 4 “Nyateƒee, agbe si ƒomevi menɔ tso nye ɖekakpuime le nye dukɔmeviwo dome* kple esi menɔ le Yerusalem la le nyanya na Yudatɔwo katã nyuie;+ 5 wo dometɔ siwo nyam tsã ate ŋu aɖi ɖase be menɔ agbe ɖe míaƒe subɔsubɔ ƒe kɔmama, si sẽ wu la, ƒe nudidiwo nu pɛpɛpɛ+ abe Farisitɔ ene.+ 6 Ke hã, ŋugbe si Mawu do na mía tɔgbuiwo la ŋuti mɔkpɔkpɔ+ tae mele tsitre ɖe ʋɔnu sia ɖo; 7 evɔ ŋugbedodo sia ke me vavae míaƒe to wuieveawo le mɔ kpɔm na hafi, eye esia tae wowɔa subɔsubɔdɔ kɔkɔe na Mawu vevie zã kple keli ɖo. Oo Fia, mɔkpɔkpɔ sia tae Yudatɔwo+ le nunye tsom ɖo. 8 “Nu ka tae miesusu be womate ŋu axɔe ase be Mawu fɔa ame kukuwo ɖe tsitre o? 9 Nye la, mexɔe se tsã be ele be mawɔ nu geɖewo atsɔ atsi tsitre ɖe Yesu Nazaretetɔ la ƒe ŋkɔ la ŋu. 10 Eye esia tututue mewɔ le Yerusalem, eye mede ame kɔkɔewo dometɔ geɖewo gaxɔ me,+ elabena mexɔ ŋusẽ tso nunɔlawo ƒe tatɔwo gbɔ;+ eye ne wobe woawu wo la, medaa asi ɖe edzi. 11 Eye mehe to na wo zi geɖe le ƒuƒoƒeawo katã tsɔ zia wo dzi be woagbe nu le woƒe xɔse gbɔ; esi medo dziku ɖe wo ŋu vevie ta la, metia wo yome yia du bubuwo hã me. 12 “Esia dzie mele hexɔ mɔɖeɖe kple ŋusẽ blibo tso nunɔlawo ƒe tatɔwo gbɔ dze mɔ yina Damasko, 13 eye le ŋdɔ ga wuieve me esi mele mɔa dzi la, Oo Fia, mekpɔ kekeli aɖe si nu sẽ wu ɣe ƒe keklẽ la wòtso dziƒo klẽ ƒo xlãm, eye wòƒo xlã ame siwo le mɔa zɔm kplim hã.+ 14 Eye esi mí katã míedze anyi la, mese gbe aɖe wògblɔ nam le Hebrigbe me be: ‘Saul, Saul, nu ka ŋuti nèle yonyeme tim? Ne èle afɔ tum nutɔnu* la, nu vevi awɔ wò.’ 15 Ke megblɔ be: ‘Wò ame kae, Aƒetɔ?’ Eye Aƒetɔ la gblɔ be: ‘Nyee nye Yesu, ame si yome tim nèle la. 16 Ke hã, fɔ nàtsi tsitre. Esia tae meɖe ɖokuinye fia wò ɖo, be matia wò nànye dɔla kple ɖasefo le nu siwo nèkpɔ kple nu siwo maɖe afia wò tso ŋunye la ŋu.+ 17 Eye maɖe wò tso ame siawo kple dukɔ siwo gbɔ mele dɔwòm ɖo la si me,+ 18 be nàʋu woƒe ŋkuwo,+ be nàtrɔ wo tso viviti me+ ava kekeli me,+ tso Satana ƒe ŋusẽ+ me ava Mawu gbɔ, ne woatsɔ woƒe nu vɔ̃wo ake wo+ eye woakpɔ domenyinu akpe ɖe ame siwo xɔ dzinye se eye wokɔ wo ŋu la ŋuti.’ 19 “Eya ta Fia Agripa, nyemegbe ŋutega si woɖe fiam tso dziƒo la dzi wɔwɔ o, 20 ke boŋ metsɔ gbedeasi la yi na ame siwo le Damasko+ la gbã, eye emegbe la, na ame siwo le Yerusalem+ kple Yudea nuto blibo la me kpakple dukɔwo hã, be woatrɔ dzi me, eye woatrɔ ɖe Mawu ŋu ahawɔ dɔ siwo dze dzimetɔtrɔ la.+ 21 Esia tae Yudatɔwo lém le gbedoxɔa me hete kpɔ be yewoawum ɖo.+ 22 Ke esi Mawu kpe ɖe ŋunye ta la, meyi edzi le ɖase ɖim na ame ŋkutawo kple ame tsɛwo siaa va se ɖe egbe sia, nya siwo Nyagblɔɖilawo kple Mose gblɔ be woava dzɔ la ko gblɔm nye hã mele,+ 23 be Kristo la akpe fu,+ eye esi wònye eyae anye ame gbãtɔ si woafɔ ɖe tsitre tso ame kukuwo dome+ ta la, aɖe gbeƒã kekeli na ame siawo kple dukɔwo siaa.”+ 24 Ke esi Paulo le nya siawo gblɔm tsɔ le eɖokui ta ʋlim la, Festo gblɔ kple gbe sesẽ be: “Paulo, èle aɖaʋa dzem! Agbalẽsɔsrɔ̃ vivivo na nèle aɖaʋa dzem!” 25 Ke Paulo gblɔ be: “Bubutɔ Festo, nyemele aɖaʋa dzem o, nye susu le te, eye nyateƒenyawo ko gblɔm mele. 26 Le nyateƒe me la, fia si mele nu ƒom na faa dziɖeɖitɔe la nya nu siawo nyuie; meka ɖe edzi be nu siawo dometɔ ɖeka pɛ hã mele ɣaɣla ɖee o, elabena menye bebemee wowɔ nu siawo le o.+ 27 Fia Agripa, èxɔ Nyagblɔɖilawo dzi sea? Menya be èxɔ wo dzi se.” 28 Ke Agripa gblɔ na Paulo be: “Esusɔ vie ko nàna matrɔ nye susu azu Kristotɔ.” 29 Ke Paulo gblɔ nɛ be: “Eɖanye ɣeyiɣi vi aɖe alo ɣeyiɣi didi aɖe megbe o, madi be Mawu nawɔe be, menye wò ɖeɖe ko o, ke boŋ ame siwo katã le nye nyawo sem egbea hã, nazu abe nye ene, negbe woagade ga miawo ya alea o.” 30 Eye fia la tso, eye nutodziɖula la kple Bernike kpakple ame siwo katã nɔ anyi kpli wo hã tso. 31 Ke esi wodzo yina la, wogblɔ na wo nɔewo be: “Ame sia mewɔ naneke si dze ku alo gamenɔnɔ o.”+ 32 Eye Agripa gblɔ na Festo be: “Ne ɖe ŋutsu sia mebia be Kaisaro nagbugbɔ nya la adrɔ̃ na ye o la, anye ne woate ŋu aɖe asi le eŋu hafi.”+\n^ Alo, “dukɔ me.”\n^ Enye atikplɔ si ƒe nu le tsutsuẽ si wotsɔ kplɔa lãwo.


Yosua 8 | Biblia Le Internet Dzi | Xexe Yeye Gɔmeɖeɖe\nYosua kple eŋumewo de xa ɖe Ai ŋu (1-13)\nWoɖu Aitɔwo dzi dzidzedzetɔe (14-29)\nWoxlẽ Se la le Ebal To la gbɔ (30-35)\n8 Azɔ Yehowa gblɔ na Yosua be: “Mègavɔ̃ o, eye ŋɔ megadzi wò o.+ Kplɔ aʋawɔlawo katã nàho ɖe Ai ŋu. Kpɔ ɖa, metsɔ Ai-fia, eƒe dukɔ, eƒe du la kple eƒe anyigba de asi na wò.+ 2 Wɔ Ai kple eƒe fia la abe ale si tututu nèwɔ Yeriko kple eƒe fia+ la ene, ke le eya gome la, miate ŋu aha eƒe nuwo kple eƒe lãwo na mia ɖokuiwo. Na amewo nade xa ɖe du la megbe.” 3 Eya ta Yosua kple aʋawɔlawo katã ho ɖe Ai ŋu, eye Yosua tia aʋakalẽtɔ akpe blaetɔ̃, eye wòdɔ wo ɖa le zã me. 4 Ede se sia na wo be: “Miyi ɖade xa ɖe du la megbe. Migayi adzɔge boo tso dua gbɔ o, eye mi katã minɔ klalo. 5 Ke nye kple ame siwo katã le ŋunye la míate ɖe du la ŋu, eye ne wodo go va kpe mí abe tsã ene la,+ ekema míasi le wo nu. 6 Ne woyɔ mí ɖe enu la, míahe wo ɖa le dua gbɔ, elabena woagblɔ be: ‘Wole sisim le mía nu abe tsã ene.’+ Ale míasi le wo nu. 7 Ekema miado le xadeƒe la axɔ dua; Yehowa mia Mawu atsɔe ade asi na mi. 8 Ne mienya xɔ dua ko la, mitɔ dzoe.+ Miwɔ abe ale si Yehowa gblɔ ene. Kpɔ ɖa, se siawoe mede na mi.” 9 Emegbe Yosua dɔ wo ɖa, eye woyi xadeƒe la; wode xa ɖe Betel kple Ai dome, le Ai ƒe ɣetoɖoƒe, eye Yosua tsi aʋawɔla susɔeawo gbɔ zã ma. 10 Esi Yosua fɔ ŋdi kanya, eye wòƒo aʋawɔlaawo nu ƒu la, eya kple Israel ametsitsiwo kplɔ wo ɖo ta Ai. 11 Eye aʋawɔla+ siwo katã le eŋu la zɔ yi dua ŋgɔ. Woƒu asaɖa anyi ɖe Ai ƒe dziehe, eye bali aɖe tso wo kple Ai dome. 12 Le ɣeyiɣi ma me la, eɖe ŋutsu siwo anɔ akpe atɔ̃, eye wòna wode xa+ ɖe Betel+ kple Ai dome le dua ƒe ɣetoɖoƒe. 13 Ale aʋawɔlawo ƒe akpa gãtɔ ƒu asaɖa anyi ɖe dua ƒe dziehe,+ eye aʋawɔla megbexeawo ƒu asaɖa anyi ɖe dua ƒe ɣetoɖoƒe,+ eye Yosua yi bali la me le zã ma me. 14 Esi Ai-fia kpɔ esia ko la, eya kple dua me ŋutsuwo katã fɔ ŋdi kanya hewɔ kaba do yi aʋa kpe ge kple Israel le teƒe aɖe si dze ŋgɔ tagba la. Ke menya be wode xa ɖi na ye le dua megbe o. 15 Esi Ai ŋutsuwo dze aʋa ɖe wo ŋu la, Yosua kple Israel blibo la katã si to mɔ si ɖo ta gbedzi.+ 16 Eye woyɔ ame siwo katã le dua me ƒo ƒu be woanya wo ɖe nu; esi wonya Yosua ɖe nu la, wohe wo yi adzɔge tso dua gbɔ. 17 Ŋutsu aɖeke mekpɔtɔ ɖe Ai kple Betel, si medo go heti Israel yome o. Ale wogblẽ du la ɖe nuvo henya Israel ɖe nu. 18 Azɔ Yehowa gblɔ na Yosua be: “Do akplɔ si le asiwò la ɖe Ai+ lɔƒo, elabena asiwò mee matsɔe ade.”+ Eya ta Yosua do akplɔ si le esi la ɖe du la gbɔ. 19 Esi wònya do eƒe asi ɖa teti ko la, xadelawo do le xadeƒea kaba, eye woƒu du ge ɖe dua me hexɔe. Eye wotɔ dzo du la enumake.+ 20 Esi Ai ŋutsuwo trɔ kpɔ megbe la, wokpɔ be dzudzɔ de dzi kɔtɔɔ le dua me, eye ŋusẽ meganɔ wo ŋu woasi aɖo ta afi aɖeke o. Eye Israel-vi siwo si yina gbea dzi la trɔ ɖe wo yometilawo ŋu. 21 Esi Yosua kple Israel blibo la katã kpɔ be xadelawo xɔ dua, eye dzudzɔ de dzi le dua me la, wotrɔ ɖe Ai ŋutsuawo ŋu. 22 Ame siwo xɔ dua la do go va kpe wo, ale wɔ Ai ŋutsuwo tsi to me, Israel-viwo le woƒe akpa si kple akpa kemɛ, eye wosi wo va se ɖe esime agbetsila alo sisila aɖeke mekpɔtɔ o.+ 23 Gake wolé Ai-fia+ agbagbee hekplɔe vɛ na Yosua. 24 Esi Israel wu Aitɔwo katã le tagba, le gbedzi afi si woti wo yome va, eye wotsrɔ̃ wo dometɔ ɖe sia ɖe kple yi vɔ keŋkeŋ la, Israel blibo la trɔ yi Ai, eye wòtsrɔ̃e kple yi. 25 Aitɔ siwo katã tsi yi nu gbe ma gbe, ŋutsuwo kple nyɔnuwo siaa le ame akpe wuieve. 26 Yosua megbugbɔ eƒe asi si wòtsɔ do akplɔ+ la ɖa la ɖe megbe o, va se ɖe esime wòtsrɔ̃ Aitɔwo katã vɔ keŋkeŋ.+ 27 Ke Israel ha lãwo kple dua me nuwo na wo ɖokuiwo, abe ale si Yehowa de se na Yosua ene.+ 28 Eye Yosua tɔ dzo Ai, eye wòzu aƒedo gbidigbidi+ va se ɖe egbe sia. 29 Ehe Ai-fia ɖe ati ŋu va se ɖe fiẽ, eye esi ɣe yina to ɖo ge la, Yosua ɖe gbe be woaɖe eƒe kukua le atia ŋu.+ Eye wotsɔe ƒu gbe ɖe dua ƒe agbo nu, eye wofɔ kpewo li kɔ gã aɖe ɖe edzi, kpekɔa le afi ma va se ɖe egbe. 30 Ɣemaɣie Yosua ɖi vɔsamlekpui na Yehowa, Israel ƒe Mawu la, ɖe Ebal To+ la dzi, 31 abe ale si Yehowa ƒe subɔla Mose de se na Israel-viwo, eye woŋlɔe ɖe Mose ƒe Segbalẽa+ me ene, be wòanye “Kpe blibo siwo wometsɔ gadɔwɔnu aɖeke fui o la ƒe vɔsamlekpui.”+ Wosa numevɔwo kple ŋutifafavɔwo+ le edzi na Yehowa. 32 Yosua gbugbɔ ŋlɔ Mose ƒe Se,+ si wòŋlɔ le Israel-viwo ŋkume la, ɖe kpewo dzi le afi ma.+ 33 Eye Israel blibo la katã, woƒe ametsitsiwo, dzikpɔlawo kple ʋɔnudrɔ̃lawo tɔ ɖe Aɖaka la ƒe axa eveawo dzi le Lewi vi nunɔla siwo kɔa Yehowa ƒe nubablaɖaka la ŋgɔ. Amedzrowo kple dumeviwo siaa nɔ afi ma.+ Woƒe afã tɔ ɖe Gerizim To la ŋgɔ, eye afã tɔ ɖe Ebal To+ la ŋgɔ, be woayra Israel dukɔ la (abe ale si tututu Yehowa ƒe subɔla Mose de se na wo gbe aɖe gbe ene).+ 34 Emegbe exlẽ Se+ la me nyawo katã, yayrawo+ kple fiƒodewo,+ sesĩe le nya siwo katã woŋlɔ ɖe Segbalẽa me la nu. 35 Nya siwo katã ƒe se Mose de la dometɔ aɖeke metsi anyi, si Yosua mexlẽ sesĩe le Israel ƒe ha blibo la katã,+ si me nyɔnuwo kple ɖeviwo kpakple amedzro+ siwo le* wo dome+ hã le la ŋkume o.\n^ Egɔmeɖeɖe tẽe, “le zɔzɔm le.”


Wole gbeƒã ɖem Mawu Fiaɖuƒe ŋuti nya nyuia le anyigba bliboa dzi abe ale si Yesu gblɔe ɖi ene. (Mateo 24:14) Biblia gbalẽ si nye Daniel na míenya be Fiaɖuƒe ma nye Mawu ŋutɔ ƒe dziɖuɖu. Agbalẽa ƒe ta 2 lia nye nyagblɔɖi si ƒo nu tso amegbetɔwo ƒe dziɖuɖu alo fiaɖuƒe aɖewo siwo kpɔ ŋusẽ tso blema Babilon dzi va ɖo míaƒe ŋkekea me ŋu. Esi kpukpui 44 lia nɔ nu siwo adzɔ le etsɔme gblɔm ɖi la egblɔ be:\n“Dziƒo ƒe Mawu la aɖo fiaɖuƒe aɖe anyi, si matsrɔ̃ gbeɖegbeɖe o. Eye fiaɖuƒe sia mayi ɖe dukɔ bubu aɖeke si me o. Agbã fiaɖuƒe mawo katã gudugudu, eye wòahe wo va nuwuwui, ke eya ɖeɖe anɔ anyi tegbee.”\nNyagblɔɖi sia kple Biblia me nyagblɔɖi bubuwo ɖee fia be Mawu Fiaɖuƒea ava xɔ ɖe amegbetɔwo ƒe dziɖuɖuwo teƒe, eye wòaɖɔ nuwo ɖo eye nuwo anɔ ɖoɖo nu le anyigba dzi. Aleke agbea anɔ ne Fiaɖuƒea le dzi ɖum? Ŋugbedodo nyui siwo ava eme kpuie la ƒe ɖewoe nye esiawo.\nAƲAWƆWƆ NU AYI\nPsalmo 46:9: “[Mawu tsia] aʋawɔwɔwo nu le anyigba bliboa dzi. Eŋea dati, eflia akplɔ kakɛkakɛe, eye wòtɔa dzo aʋatasiaɖamwo.”\nKpɔ ale si nuwo anɔ ne ɖe woazã ga siwo wotsɔ tua aʋawɔnuwo kple aɖaŋu si wozãna ɖe nu mawo ŋu la be wòaɖe vi na amegbetɔwo ke menye be wòawu wo o la ɖa ko le susu me! Ŋugbedodo sia ava eme ŋutɔŋutɔ ne Mawu Fiaɖuƒea va le dzi ɖum.\nDƆLÉLEWO MAGANƆ ANYI O\nYesaya 33:24: “Dua me tɔ aɖeke magblɔ be, ‘Mele dɔ lém o.’”\nWo ya bu eŋu kpɔ ko, ame aɖeke magalé dzidɔ, kansa, asrã, alo dɔléle bubu aɖeke o. Dɔnɔkɔdziwo kple atikewo maganɔ anyi o. Ame sia ame anɔ lãmesẽ deblibo me le anyigba dzi.\nPsalmo 72:16: “Agblemenukuwo ado agbogbo ɖe anyigba la dzi; woaxɔ towo tame keŋ.”\nAnyigbaa awɔ nu ame sia ame nakpɔ aɖu. Dɔwuame kple nu nyui makpɔɖu azu gbe aɖe gbe nya.\nVEVESESE, NUXAXA KPLE KU MAGANƆ ANYI O\nNyaɖeɖefia 21:4: “[Mawu] atutu aɖatsi sia aɖatsi ɖa le woƒe ŋkume, eye ku maganɔ anyi akpɔ o, konyifafa kple ɣlidodo kpakple vevesese hã maganɔ anyi o. Nu siwo nɔ anyi tsã la nu va yi.”\nEsia afia be amewo ade blibo eye woanɔ agbe tegbee le paradiso me le anyigba dzi! Esia ƒe ŋugbee Mía Wɔla, Yehowa Mawu, do na mí.\n‘AWƆ NU SI GBE MEÐOE ÐO LA ADE GOE’\nÐe nya siawo ate ŋu ava eme ŋutɔŋutɔa? Togbɔ be ame geɖe alɔ̃ ɖe ŋugbedodo siwo le Biblia me dzi be wonyo hã la, le susu vovovo aɖewo ta esesẽna na ame aɖewo be woaxɔ edzi ase be míate ŋu ava nɔ agbe tegbee. Esia mewɔ nuku o elabe amegbetɔ aɖeke meto nu mawo tɔgbi me kpɔ ne wòagblɔ ale si tututu wole na mí o.\nNu vɔ̃ kple ku wɔ amegbetɔwo kluvii eye wole veve sem, le fu kpem ƒe gbogbowoe nye esia ale gbegbe be ame geɖe va le ekpɔm be nu siawo nye agbea ƒe akpa aɖe. Gake nu siawo menɔ tame si mía Wɔla, Yehowa Mawu, ɖo ɖe amegbetɔwo ŋu la me o.\nBe Mawu nana míaka ɖe nu siwo katã ƒe ŋugbe wòdo na mí dzi la, egblɔ tso eƒe ŋugbedodo siwo le Biblia me ŋu kakaɖedzitɔe be: “Magbugbɔ ava gbɔnye ƒuƒlu o, negbe ɖeko wòawɔ nu si medi, eye wòawɔ nu si gbe meɖoe ɖo la ade goe hafi.”—Yesaya 55:11.\nWogblɔ tso Yehowa ŋu le Biblia me be enye Mawu si “mate ŋu aka aʋatso o.” (Tito 1:2) Esi wòdo ŋugbe nyui siawo katã na mí be woava eme le etsɔme la, anyo be míabu nya siawo ŋu: Ðe amegbetɔwo ate ŋu anɔ agbe tegbee le Paradiso si ƒe ŋugbe wòdo la me le anyigba dzia? Nu kae míawɔ be Mawu ƒe ŋugbedodowo naɖe vi na mí? Àkpɔ nya siawo ƒe ŋuɖoɖowo le agbalẽ sia ƒe akpa siwo kplɔe ɖo me.\nAle Si Biblia De Pɛpɛpɛ Le Ŋutinya Gome\nƉoe Ɖe Amewo Ɖoe Ɖe Amewo Ŋugbedodo Siwo Ava Eme


Nu Kae Nye Dzidzedzekpɔkpɔ Vavãtɔ? | Nufiame\nGBE BUBU Afrikaans Albanian Amharic Arabic Armenian Bicol Cebuano China Mandaringbe (Bɔbɔetɔ) China Mandaringbe (Xoxotɔ) Colombia Tokunɔgbe Croatian Czech Danish Dutch Estonian Eŋlisi Eʋegbe Finnish Franse Georgian German Greek Greenlandic Haitian Creole Hiligaynon Hungarian Iloko Indonesian Italian Japanese Kinyarwanda Kirghiz Korean Kwanyama Latvian Lithuanian Malagasy Malay Ndebele Ndonga Norwegian Pangasinan Polish Portuguese Quechua (Ayacucho) Romanian Russian Sepedi Serbian Sesotho (Lesotho) Setswana Shona Slovak Slovenian Spanish Swati Swedish Tagalog Thai Tsonga Turkish Twi Ukrainian Venda Vietnamese Zulu\n“Wò mɔwo adze edzi na wò, eye àwɔ nu le nunya me.” —YOS. 1:8, NW.\nMɔ kawo nue Salomo kpɔ dzidzedze le?\nMɔ kawo nue Paulo kpɔ dzidzedze vavãtɔ le?\nAleke nàwɔ akpɔ dzidzedze vavãtɔ?\n1, 2. (a) Nu kae ame geɖe buna be eyae nye dzidzedzekpɔkpɔ? (b) Aleke wò ŋutɔ nàwɔ anya nu si nèbuna be eyae nye dzidzedzekpɔkpɔ?\nNE WOGBLƆ be ame aɖe kpɔ dzidzedze le agbe me la, nu kae wòfia? Wò ya bia nya sia amewo kpɔ be aleke woaɖo eŋu na wò hã. Àkpɔe be woƒe ŋuɖoɖoawo ato vovo kura. Le kpɔɖeŋu me, ame geɖe buna be ga geɖe ƒe amesinɔnɔ, dɔ nyui aɖe kpɔkpɔ, alo sukudede ayi ŋgɔe ye nye dzidzedzekpɔkpɔ. Ame bubuwo gblɔna be ƒomedodo nyui me nɔnɔ kple ƒometɔwo, xɔlɔ̃wo kpakple dɔwɔhatiwoe nye dzidzedzekpɔkpɔ. Yehowa subɔla aɖewo ate ŋu asusu gɔ̃ hã be, ne ame aɖe le agbanɔamedzinɔƒe le hamea me alo eƒe gbeƒãɖeɖedɔa tsea ku la, efia be ekpɔ dzidzedze.\n2 Be nàkpɔ ale si wò ŋutɔ nèbua dzidzedzekpɔkpɔe la, àte ŋu aŋlɔ ame aɖewo siwo nèbuna be wokpɔ dzidzedze la ƒe ŋkɔwo ɖi—woanye ame siwo ƒe nu doa dzidzɔ na wò, siwo ŋu nèdea bubui. Nɔnɔme kae ɖe dzesi le wo katã ŋu? Gatɔwoe loo alo ame xɔŋkɔwoe wonyea? Bubumewoea? Ŋuɖoɖoawo ate ŋu aɖe nu si le wò dzi me afia, eye esia ate ŋu akpɔ ŋusẽ gã aɖe ɖe tiatia siwo nèwɔna kple taɖodzinu siwo yome nètina dzi.—Luka 6:45.\n3. (a) Nu kae wòle be Yosua nawɔ hafi akpɔ dzidzedze? (b) Nu ka mee míadzro azɔ?\n3 Nu si le vevie wue nye ale si Yehowa bua dzidzedzekpɔkpɔe. Ne eya kpɔe be míekpɔ dzidzedze ko hafi míate ŋu akpɔ agbe mavɔ. Esi Yehowa nɔ dɔdeasi gã si nye Israel viwo kpɔkplɔ ayi Ŋugbedodonyigbaa dzi dem asi na Yosua la, egblɔ nɛ be wòaxlẽ Mose ƒe Sea “zã kple keli,” wòalé nu siwo katã woŋlɔ ɖe eme la me ɖe asi, eye wòawɔ wo dzi. Mawu ka ɖe edzi nɛ be: “Ekema wò mɔwo adze edzi na wò, eye àwɔ nu le nunya me.” (Yos. 1:7, 8, NW) Eye ènyae be Yosua kpɔ dzidzedze vavã. Ke míawo ya ɖe? Aleke míawɔ anya ne ale si míebua dzidzedzekpɔkpɔe la wɔ ɖeka kple Mawu ƒe nukpɔsusu? Be míate ŋu awɔ esia la, mina míadzro ŋutsu eve aɖewo siwo woyɔ le Biblia me la ƒe ŋutinya me kpɔ.\nÐE SALOMO KPƆ DZIDZEDZE LE AGBE MEA?\n4. Nu ka tae míate ŋu agblɔ be Salomo kpɔ dzidzedze?\n4 Le mɔ geɖe nu la, Salomo kpɔ dzidzedze ale gbegbe. Nu ka tae? Elabena evɔ̃ Yehowa hede bubu eŋu hena ƒe geɖe eye Yehowa yrae ale gbegbe. Ðo ŋku edzi be esi Yehowa gblɔ na Salomo be wòabia nu si wòdi la ye la, fia la bia nunya ne yeate ŋu akplɔ dukɔ la. Eya ta Mawu tsɔ nunya kple kesinɔnu siaa yrae. (Mixlẽ 1 Fiawo 3:10-14.) Eƒe nunya “ƒo ɣedzeƒetɔwo katã ƒe nunya kple Egiptetɔwo ƒe nunyawo katã ta.” Salomo ƒe ŋkɔ nyɔ “le dukɔwo katã dome godoo va kpe.” (1 Fia. 5:10, 11) Le Salomo ƒe kesinɔnuwo gome la, sika si vana nɛ le ƒe ɖeka me la ƒe dadame ade sika tɔn 25. (2 Kron. 9:13) Etu xɔ dzeaniwo hewɔ aɖaŋudɔ geɖewo. Enɔ ŋutifafa me kple dukɔ bubuwo eye wòbi ɖe asitsatsa hã me. Ɛ̃, ɣeyiɣi si me Salomo nɔ nuteƒe wɔm na Mawu la, ekpɔ dzidzedze.—2 Kron. 9:22-24.\n5. Nya ta kae Salomo ƒo ku ɖe ame siwo kpɔ dzidzedze le Mawu ŋkume ŋu?\n5 Nya siwo Salomo ŋlɔ ɖe Nyagblɔla ƒe agbalẽa me la ɖee fia be nukpɔsusu nyui nɔ esi ku ɖe dzidzedzekpɔkpɔ ŋu. Mebui be ame siwo si ga kple ŋusẽ le la koe ate ŋu akpɔ dzidzedze ahakpɔ dzidzɔ o. Kura o! Eya ŋutɔ ŋlɔ bena: “Medze sii bena, nu nyui aɖeke meli na wo wu be, woakpɔ dzidzɔ, eye woaɖu agbe le woƒe agbenɔɣi o. Ke be ame aɖe naɖu nu ano nu, eye wòanyo nɛ le eƒe agbagbadzedzewo katã me la, Mawu ƒe nunanae.” (Nyagb. 3:12, 13) Eye ede dzesii hã be, ne ame aɖe le ƒomedodo nyui me kple Mawu ko hafi nu nyui siawo ana wòakpɔ dzidzɔ vavãtɔ. Salomo gblɔ wòsɔ nyuie be: “Mina míase nyaawo katã ƒe taƒonya be: Vɔ̃ Mawu, eye nàlé eƒe seawo me ɖe asi; elabena esia nye amegbetɔwo katã tɔ!”—Nyagb. 12:13.\n6. Aleke Salomo ƒe kpɔɖeŋua kpe ɖe mía ŋu míese nu si dzidzedzekpɔkpɔ vavãtɔ nye gɔme?\n6 Salomo vɔ̃ Mawu heɖo to eƒe gbe ƒe geɖe. Biblia gblɔ be: “Salomo lɔ̃ Yehowa hezɔ le fofoa Dawid ƒe ɖoɖowo nu.” (1 Fia. 3:3) Ðe màlɔ̃ ɖe edzi be esiae nye dzidzedzekpɔkpɔ vavãtɔ oa? Le Mawu ƒe mɔfiafia te la, Salomo tu gbedoxɔ gã nyadri aɖe na tadedeagu vavãtɔ dodo ɖe ŋgɔ eye wòŋlɔ Biblia ƒe agbalẽ etɔ̃ hã. Togbɔ be míanɔ mɔ kpɔm be míawɔ nu mawo ke o hã la, ele be kpɔɖeŋu si Salomo ɖo ɖi le ƒe siwo me wòwɔ nuteƒe na Mawu la nakpe ɖe mía ŋu míanya nu si tututu dzidzedzekpɔkpɔ vavãtɔ nye, eye ele be esia nakpe ɖe mía ŋu míakpɔ dzidzedze vavãtɔ. Le kpɔɖeŋu me, Mawu ƒe gbɔgbɔ ʋã Salomo wòŋlɔ ɖi be kesinɔnu, nunya, ŋkɔxɔxɔ kple gãnyenye, siwo nye nu siwo ame geɖe buna be woawoe ɖenɛ fiana be ame aɖe kpɔ dzidzedze la, nye tofloko. Nu dzodzrowo kple “dagbadagba ɖe ya me” ko nu mawo nye. Ðe mèkpɔe be galɔ̃la geɖewo dina vevie be ga geɖe wu nasu yewo si oa? Eye zi geɖe la, wotsia dzi vevie be yewoakpɔ esiwo le yewo si xoxo la ta. Gawu la, woƒe kesinɔnuawo ava zu ame bubuwo tɔ gbe ɖeka.—Mixlẽ Nyagblɔla 2:8-11, 17; 5:9-11.\n7, 8. Aleke wòdzɔe be Salomo meyi edzi wɔ nuteƒe o, eye nu kae do tso eme?\n7 Ènya hã be Salomo va dzudzɔ nuteƒewɔwɔ na Yehowa mlɔeba. Mawu ƒe Nya la gblɔ be: “Esime Salomo tsi la, srɔ̃awo trɔ eƒe dzi ɖe mawu bubuwo ŋu, eye eƒe dzi menɔ Yehowa, eƒe Mawu la ŋu blibo abe fofoa Dawid ƒe dzi ene o. . . . Salomo wɔ nu si nye vɔ̃ le Yehowa ŋkume.”—1 Fia. 11:4-6.\n8 Esia medo dzidzɔ na Yehowa o, eya ta egblɔ na Salomo be: “Esi . . . mèlé nye nubabla kple nye ɖoɖo, siwo megblɔ na wò la me ɖe asi o la, eya ta madu fiaɖuƒe la le asiwò ahatsɔ ana wò dɔla.” (1 Fia. 11:11) Ewɔ nublanui ŋutɔ! Togbɔ be Salomo kpɔ dzidzedze le mɔ geɖe nu hã la, le nuwuwua la, ewɔ nu wòte ɖe Yehowa dzi. Salomo mekpɔ dzidzedze le nu si le vevie wu le agbe me, si nye nuteƒewɔwɔ na Mawu, me o. Mía dometɔ ɖe sia ɖe ate ŋu abia eɖokui be, ‘Ðe meɖoe kplikpaa be maɖe mɔ nu si mesrɔ̃ tso Salomo ƒe agbemeŋutinya me la nakpe ɖe ŋunye makpɔ dzidzedzea?’\nDZIDZEDZEKPƆKPƆ VAVÃTƆ ƑE KPƆÐEŊU AÐE\n9. Le xexea ƒe susu nu la, ɖe Paulo kpɔ dzidzedzea? Ðe eme.\n9 Apostolo Paulo ƒe agbenɔnɔ to vovo sãsãsã tso Fia Salomo tɔ gbɔ. Paulo ya menɔ dzidzemegbe le fiasã aɖeke me alo bɔ ha kple fiawo ɖu nu heno nu kpli wo o. Ke boŋ ɣeaɖewoɣi la, dɔ wui, tsikɔ wui, vuvɔ wɔe, eye wònɔ amama hã. (2 Kor. 11:24-27) Tso esime Paulo xɔ edzi se be Yesue nye Mesia la ko la, womegadea bubu aɖeke eŋu le Yuda subɔsubɔ me o. Ke boŋ Yuda subɔsubɔhakplɔlawo lé fui. Wodee gaxɔ me, woƒoe kple atam, woƒoe kple ati, eye woƒu kpee hã. Paulo gblɔ be wodzu ye kple ye hati Kristotɔwo, woti yewo yome, eye woɖi gbɔ yewo. Egblɔ kpee be: “Míezu abe xexea ƒe aɖukpodzinu kple nuwo katã ƒe gbeɖuɖɔ ene, va se ɖe fifia.”—1 Kor. 4:11-13.\nAme geɖe susui be Saul ava kpɔ dzidzedze le xexea me\n10. Nu ka tae amewo anya susui be Paulo na mɔnukpɔkpɔ si su esi be wòakpɔ dzidzedze la to eŋu?\n10 Edze abe esime Paulo nye ɖekakpui eye woyɔnɛ be Saul la mɔnukpɔkpɔ geɖe su esi ene. Ðewohĩ ƒome xɔŋkɔ aɖe mee wodzii ɖo, Gamaliel, nufiala si ŋu wodea bubui, ye fia nui. Eye eŋlɔ emegbe be: “Menɔ ŋgɔyiyi geɖe wɔm le Yudatɔwo ƒe subɔsubɔ me wu hanyeti geɖewo.” (Gal. 1:14) Saul doa Hebrigbe kple Helagbe nyuie, eye Roma dukɔmevinyenye hã nɔ esi si wɔe be mɔnukpɔkpɔ kple gomenɔamesi siwo ame geɖe dina vevie la su esi. Ne wòanye ɖe wòyi edzi dze agbagba be yeakpɔ dzidzedze le xexea me la, anye ne axɔ ŋkɔ ale gbegbe eye akpɔ ga geɖe hã. Gake ewɔ tiatia aɖe si ame bubuwo, alo ɖewohĩ eƒe ƒometɔ aɖewo gɔ̃ hã, ate ŋu abu be enye bometsinu. Nu ka tae?\n11. Nu kawoe Paulo bu nu xɔasiwoe, taɖodzinu kae nɔ esi, eye nu ka tae?\n11 Paulo lɔ̃ Yehowa, eye wòdi vevie be Yehowa nakpɔ ŋudzedze ɖe ye ŋu tsɔ wu be kesinɔnu nasu ye si eye yeaxɔ ŋkɔ le amegbetɔwo gbɔ. Esi nyateƒea ŋuti sidzedze vavãtɔ va su Paulo si la, eva bu nu siwo xexea me tɔ geɖe menya o alo nu siwo me wometsɔ ɖeke le o, abe tafea, Kristotɔwo ƒe subɔsubɔdɔa kple agbenɔnɔ le dziƒo ƒe mɔkpɔkpɔa ene, nu xɔasiwoe. Paulo de dzesii be nya aɖe fɔ ɖe te si gbɔ wòle be woakpɔ. Satana ka atam be yeate ŋu ana amegbetɔwo katã nadzudzɔ Mawu subɔsubɔ. (Hiob 1:9-11; 2:3-5) Kuxi ka kee ɖava Paulo dzi o, eɖoe kplikpaa be yeayi edzi asubɔ Mawu vavã la nuteƒewɔwɔtɔe. Taɖodzinu mae mele xexea me tɔ siwo dina be yewoakpɔ dzidzedze le agbe me la dometɔ akpa gãtɔ si o.\nPaulo kpɔ dzidzedze vavãtɔ\n12. Nu ka tae nètiae be yeatsɔ yeƒe mɔkpɔkpɔ aɖo Mawu dzi?\n12 Taɖodzinu si nɔ Paulo si la kee le asiwòa? Nuteƒewɔwɔ mele bɔbɔe o. Gake ne míewɔ nuteƒe na Yehowa la, akpɔ ŋudzedze ɖe mía ŋu eye wòayra mí. Emae afia be míekpɔ dzidzedze vavãtɔ. (Lod. 10:22) Eɖea vi na mí fifia, eye kakaɖedzitɔe la, míate ŋu akpɔ mɔ na yayrawo le etsɔme. (Mixlẽ Marko 10:29, 30.) Eya ta susu geɖewo li siwo tae mele be míatsɔ míaƒe mɔkpɔkpɔ “aziɔ ɖe kesinɔnu siwo dzi womate ŋu aka ɖo o la ŋu o, ke boŋ ɖe Mawu, ame si naa nuwo katã mí fũu hena míaƒe zazã la dzi.” Esia ana be míadzra ‘gɔmeɖoanyi nyui aɖe ɖo ɖi dedie na mía ɖokuiwo, wòanye kesinɔnu hena etsɔ si gbɔna, bene míaƒe asi nasu agbe vavã la dzi.’ (1 Tim. 6:17-19) Ɛ̃, ne míewɔ esia la, míate ŋu aka ɖe edzi bliboe be ƒe alafawo alo ƒe akpewo alo esiwo wu nenema gɔ̃ hã megbe la, míate ŋu aɖo ŋku tiatia si míewɔ la dzi ahagblɔ be, “Mekpɔ dzidzedze le agbe me vavã!”\nAFI KAE WÒ NU XƆASIWO LE?\n13. Aɖaŋu kae Yesu ɖo ku ɖe nu xɔasiwo nu ƒoƒo ƒu ŋu?\n13 Yesu gblɔ tso nu xɔasiwo ŋu be: “Midzudzɔ nu xɔasiwo nu ƒoƒo ƒu na mia ɖokui ɖe anyigba dzi, afi si agbagblaʋui kple ɣebia gblẽa nu le, eye fiafitɔwo dzea kpɔ va fia fi le. Ke boŋ miƒo nu xɔasiwo nu ƒu na mia ɖokui ɖe dziƒo, afi si agbagblaʋui alo ɣebia megblẽa nu le o, eye fiafitɔwo medzea kpɔ va fia fi le o. Elabena afi si wò nu xɔasiwo le la, afi mae wò dzi hã anɔ.”—Mat. 6:19-21.\n14. Nu ka tae nunya mele eme be míati anyigbadzinu xɔasiwo alo kesinɔnuwo yome o?\n14 Menye ga koe ame aɖe ƒe anyigbadzinu xɔasi ate ŋu anye o. Le gɔmesese aɖe nu la, esia ate ŋu anye nu siwo ŋu Salomo ŋlɔ nu tsoe, siwo ŋu amewo dea asixɔxɔ vevie, abe ŋkɔxɔxɔ, alo gãnyenye ene. Nya si Yesu gblɔ la sɔ kple Salomo ƒe nya siwo le Nyagblɔla ƒe agbalẽa me—si nye be, xexemenu xɔasiwo alo kesinɔnuwo menɔa anyi ɖaa o. Abe ale si nènyae ene la, kesinɔnu mawo katã dome tea ŋu gblẽna eye woate ŋu abu hã. Nufialagã F. Dale Bruner ŋlɔ tso kesinɔnu mawo ŋu be: ‘Ame geɖe nyae nyuie be ŋkɔxɔxɔ menɔa anyi wòdidina o. Woate ŋu aŋlɔ ame aɖe si xɔ ŋkɔ egbea la be kaba. Ame aɖe si kpɔ ga geɖe ƒe sia me la ate ŋu abu wo katã le ƒe si gbɔna me. . . . [Yesu] lɔ̃ amegbetɔwo. Exlɔ̃ nu wo ku ɖe ale si bubu si le amewo ŋu la nu va yina kaba si nana be mɔkpɔkpɔ buna ɖe wo la ŋu. Bubu sia menɔa anyi ɖaa o. Yesu medi be [yeƒe] nusrɔ̃lawo nase veve o. “Edzɔna gbe sia gbe le xexea me be ame siwo ƒe ŋkɔ de dzi bobobo gɔ̃ hã megava ɖia naneke o.”’ Togbɔ be ame akpa gãtɔ alɔ̃ ɖe nya siawo dzi hã la, wo dometɔ nenie ɖea mɔ Yesu ƒe nyawo kpɔa ŋusẽ ɖe ale si wonɔa agbee dzi? Ke wò ya ɖe, àwɔ ɖe Yesu ƒe aɖaŋuɖoɖoa dzia?\n15. Dzidzedzekpɔkpɔ ka tae wòle be míaku kutri ɖo?\n15 Subɔsubɔhakplɔla aɖewo gblɔna be mesɔ be ame naku kutri be yeakpɔ dzidzedze o, eye be ele be woagbe nya na ame sia ame si le esia wɔm la vevie. Gake de dzesii be Yesu menɔ gbɔgblɔm be míagadze agbagba be míakpɔ dzidzedze o. Ke boŋ ɖe wònɔ dzi dem ƒo na eƒe nusrɔ̃lawo be woadze agbagba akpɔ dzidzedze vavãtɔ eye woadzra ‘kesinɔnu siwo megblẽna o la ɖo ɖe dziƒo.’ Míaƒe didi vevitɔe nye be Yehowa nabu mí be míekpɔ dzidzedze. Ɛ̃, Yesu ƒe nyawo ɖo ŋku edzi na mí be mía dometɔ ɖe sia ɖe ate ŋu atia nu si yome wòdi be yeati le agbe me. Gake nyateƒeae nye be nu si le míaƒe dzi me, nu si míebua nu vevii, la yome koe míate ŋu ati.\n16. Nu ka dzie míate ŋu aka ɖo bliboe?\n16 Ne míetiae be míadze agbagba vevie adze Yehowa ŋu la, míate ŋu aka ɖe edzi be akpe ɖe mía ŋu be nu siwo míehiã la nasu mía si. Ate ŋu aɖe mɔ dɔ alo tsikɔ nawu mí hena ɣeyiɣi aɖe, abe ale si wònɔ le apostolo Paulo gome ene. (1 Kor. 4:11) Gake míate ŋu aka ɖe Yesu ƒe aɖaŋuɖoɖo si me nunya le la dzi bliboe be: “Migatsi dzimaɖi gbeɖe agblɔ be, ‘Nu kae míaɖu?’ alo ‘Nu kae míano?’ alo ‘Nu kae míado?’ o. Elabena nu siawo katã nye nu siwo yome dukɔwo nɔna vevie. Elabena mia Fofo si le dziƒo la nyae be miehiã nu siawo katã. Eya ta miyi edzi mianɔ fiaɖuƒe la kple Mawu ƒe dzɔdzɔenyenye dim gbã, eye woatsɔ nu bubu siawo katã akpe ɖe eŋuti na mi.”—Mat. 6:31-33.\nDZE AGBAGBA NÀKPƆ DZIDZEDZE LE MAWU ŊKUME\n17, 18. (a) Nu kae ɖenɛ fiana be ame aɖe kpɔ dzidzedze vavãtɔ? (b) Nu kawoe meɖenɛ fiana be ame aɖe kpɔ dzidzedze o?\n17 Nu vevi si wòle be wòanɔ susu me na míe nye esi: Menye nu siwo gbegbe míete ŋu wɔ alo ɖoƒe si míele le xexea me ye ɖenɛ fiana be míekpɔ dzidzedze vavãtɔ o. Eye menye agbanɔamedzi agbɔsɔsɔme si wode mía si le Kristo hamea me hã ye ɖenɛ fiana be míekpɔ dzidzedze vavãtɔ o. Ke hã yayra mawo ate ŋu anye míaƒe toɖoɖo kple nuteƒewɔwɔ na Mawu me tsonuwo ko, elabena eya ŋutɔ gblɔ be: “Nu si wodina tso aƒedzikpɔlawo sie nye be woakpɔ wo be wonye nuteƒewɔlawo.” (1 Kor. 4:2) Eye ele be míado dzi le nuteƒewɔwɔ me. Yesu gblɔ be: “Ame si do dzi va se ɖe nuwuwu la, eyae akpɔ ɖeɖe.” (Mat. 10:22) Eya ta ɖe màlɔ̃ ɖe edzi be, ne nuteƒewɔlawo kpɔ ɖeɖe la, enye kpeɖodzi be wokpɔ dzidzedze oa?\n18 Nuteƒewɔwɔ na Mawue ɖenɛ fiana be ame kpɔ dzidzedze vavãtɔ, eye nɔnɔme ka ke me míeɖale o, mía dometɔ ɖe sia ɖe ate ŋu awɔ nuteƒe na Mawu. Menye ale si míexɔ ŋkɔe, míaƒe sukudede, alo ga si gbegbe le mía si ye ɖenɛ fiana be míenye nuteƒewɔlawo o. Eye nenema kee menye ɖoƒe si le mía si, míaƒe nunya alo dzɔdzɔmeŋutete ye ɖenɛ fiana be míenye nuteƒewɔlawo o. Mawu ƒe ame siwo nɔ anyi le ƒe alafa gbãtɔ me la dometɔ aɖewo nye kesinɔtɔwo eye ɖewo hã nye ame dahewo. Paulo gblɔ na kesinɔtɔawo be: “Woawɔ nyui, woanye kesinɔtɔwo le dɔ nyuiwo wɔwɔ me, woaʋu asi me, woalɔ̃ faa ana nu amewo.” Kesinɔtɔwo kple ame dahewo siaa ƒe ‘asi ate ŋu asu agbe vavã la dzi sesĩe.’ (1 Tim. 6:17-19) Nya sia nye nyateƒe egbea hã. Mɔnukpɔkpɔ ɖekae wotsɔ ɖo mí katã ŋkume eye agba ɖekae le mí katã dzi; eyae nye be: Míayi edzi awɔ nuteƒe eye míanye “kesinɔtɔwo le dɔ nyuiwo wɔwɔ me.” Ne míewɔe alea la, míakpɔ dzidzedze le mía Wɔla la ŋkume, eye dzidzɔ si dona tso enyanya be míedzea eŋu me la asu mía si.—Lod. 27:11.\n19. Nu kae nèɖo be yeawɔ be nàkpɔ dzidzedze?\n19 Ðewohĩ míate ŋu atrɔ ale si xexea bua míi la o, gake míate ŋu atrɔ ale si míebua nɔnɔme si me míawo ŋutɔwo míele lae. Nɔnɔme ka ke mee nèɖale o, ne èkua kutri be yeawɔ nuteƒe na Mawu la, efia be èkpɔ dzidzedze. Aɖe vi na wò. Ka ɖe edzi be Yehowa ayra wò geɖe fifia heyi mavɔmavɔ me. Mègaŋlɔ nya siwo Yesu gblɔ na Kristotɔ amesiaminawo la be gbeɖe o be: ‘Nye nuteƒewɔla va se ɖe keke ku me ke, eye mana agbefiakuku wò.’ (Nyaɖ. 2:10) Emae nye dzidzedzekpɔkpɔ vavãtɔ!


Ʋɔnudrɔ̃lawo 13 | Biblia Le Internet Dzi | Xexe Yeye Gɔmeɖeɖe\nMawudɔla aɖe va Manoa kple srɔ̃a gbɔ (1-23)\nSamson dzidzi (24, 25)\n13 Israel-viwo gawɔ nu si nye vɔ̃ le Yehowa ŋkume,+ eye Yehowa tsɔ wo de asi na Filistitɔwo+ ƒe blaene. 2 Ɣemaɣi la, ŋutsu aɖe tso Zora,+ eŋkɔe nye Manoa+ tso Dan viwo+ ƒe ƒomea me. Srɔ̃a tsi ko, eye vi mele esi o.+ 3 Gbe ɖeka Yehowa ƒe dɔla ɖe eɖokui fia nyɔnu la hegblɔ nɛ be: “Kpɔ ɖa, ètsi ko, eye vi mele asiwò o. Gake èle fu fɔ ge adzi ŋutsuvi.+ 4 Ke kpɔ nyuie be màgano wain alo aha muame+ aɖeke o, eye mègaɖu nu makɔmakɔ+ aɖeke o. 5 Kpɔ ɖa, èle fu fɔ ge adzi ŋutsuvi, eye talũhɛ maka ta ŋu nɛ o,+ elabena ɖevi la anye Mawu ƒe Naziritɔ* tso edziɣi;* eye axɔ ŋgɔ aɖe Israel tso Filistitɔwo si me.”+ 6 Eye nyɔnua yi ɖagblɔ na srɔ̃a be: “Mawu vavã la ƒe ame aɖe va gbɔnye, eɖi Mawu vavã la ƒe dɔla, eye ŋɔdzi le eŋu ŋutɔ. Nyemebia afi si wòtso lae o, eye meyɔ eŋkɔ hã nam o.+ 7 Ke egblɔ nam be: ‘Kpɔ ɖa, èle fu fɔ ge adzi ŋutsuvi. Eya ta mègano wain alo aha muame aɖeke o, eye mègaɖu nu makɔmakɔ aɖeke o, elabena ɖevi la anye Mawu ƒe Naziritɔ tso edziɣi* va se ɖe eƒe kugbe.’” 8 Eye Manoa ƒo koko na Yehowa vevie be: “Yehowa, meɖe kuku. Taflatsɛ na Mawu vavã la ƒe ame si nèdɔ ɖa fifi laa la nagava mía gbɔ ake, ne wòafia nu si míawɔ na ɖevi si woadzi la mí.” 9 Eya ta Mawu vavã la ɖo to Manoa, eye Mawu vavã la ƒe dɔla gava nyɔnua gbɔ ake esime wòbɔbɔ nɔ agble me; srɔ̃a Manoa mele egbɔ o. 10 Nyɔnua ƒu du kaba yi ɖagblɔ na srɔ̃a be: “Kpɔ ɖa! Ŋutsu si va gbɔnye nyitsɔ la gaɖe eɖokui fiam.”+ 11 Eye Manoa tso kplɔ srɔ̃a ɖo. Esi wòva ŋutsua gbɔ la, ebiae be: “Wòe ƒo nu kple srɔ̃nyea?” Eɖo eŋu be: “Nyee.” 12 Eye Manoa gblɔ be: “Wò nyawo neva eme! Aleke míanyi ɖevi lae, eye dɔ kae wòawɔ?”+ 13 Eye Yehowa ƒe dɔla la gblɔ na Manoa be: “Ele be srɔ̃wò nakpɔ eɖokui dzi nyuie le nu sia nu si megblɔ nɛ la ŋu.+ 14 Megaɖu naneke si tso waintsetse me o, megano wain alo aha muame+ aɖeke o, eye megaɖu nu makɔmakɔ+ aɖeke hã o. Nu sia nu si ƒe se mede nɛ la, newɔ edzi pɛpɛpɛ.” 15 Azɔ Manoa gblɔ na Yehowa ƒe dɔla la be: “Meɖe kuku, lala vie, ne míaɖa gbɔ̃vi aɖe na wò.”+ 16 Ke Yehowa ƒe dɔla la gblɔ na Manoa be: “Ne melala hã la, nyemaɖu wò nu si nàɖa o; gake ne èdi be yeasa numevɔ na Yehowa la, àte ŋu asa vɔa.” Manoa menya be Yehowa ƒe dɔlae wònye o. 17 Eye Manoa bia Yehowa ƒe dɔla la be: “Ŋkɔwò ɖe,+ ale be ne wò nyaa va eme la, ne míade bubu ŋuwò?” 18 Ke Yehowa ƒe dɔla la ɖo eŋu nɛ be: “Nu ka ŋuti nèle nye ŋkɔ ta biam, evɔ ŋkɔ wɔnuku wònye?” 19 Manoa tsɔ gbɔ̃vi la kple nuɖuvɔsa la sa vɔ na Yehowa le agakpe la dzi. Eye Mawu wɔ nukunu aɖe Manoa kple srɔ̃a kpɔ. 20 Esi dzoƒaɖe la de dzi tso vɔsamlekpuia dzi la, Yehowa ƒe dɔla la to vɔsamlekpuia ƒe dzoƒaɖea me yi dzi le Manoa kple srɔ̃a ŋkume wokpɔ. Eye wotsyɔ mo anyi enumake. 21 Yehowa ƒe dɔla la megaɖe eɖokui fia Manoa kple srɔ̃a kpɔ o. Ale Manoa kpɔe dze sii be Yehowa ƒe dɔlae+ wònye. 22 Eya ta Manoa gblɔ na srɔ̃a be: “Míaku godoo, elabena Mawue míekpɔ.”+ 23 Ke srɔ̃a gblɔ nɛ be: “Ne ɖe Yehowa di be yeawu mí la, anye ne maxɔ numevɔsa+ kple nuɖuvɔsa la tso mía si o, maɖe nu siawo katã afia mí o, eye magblɔ nya siawo dometɔ aɖeke na mí o.” 24 Emegbe nyɔnua dzi ŋutsuvi, eye wòna ŋkɔe be Samson;+ esi ŋutsuvia tsi la, Yehowa yrae. 25 Le ɣeyiɣi aɖe megbe la, Yehowa ƒe gbɔgbɔ de asi dɔwɔwɔ me ɖe edzi+ le Mahane-Dan+ si le Zora kple Estaol+ dome.\n^ Efia, ame si ɖe adzɔgbe; ame si woɖe ɖe vovo.\n^ Egɔmeɖeɖe tẽe, “tso vidzidɔ me.”


Gɔmesese Ka Nue Wòle Be Míaƒe Ŋku Nanɔ Mawu Ŋu Le? | Nusɔsrɔ̃\n“Wòe mewu mo dzi na, wò, ame si bɔbɔ nɔ fiazi dzi le dziƒo.”—PS. 123:1.\nHADZIDZI: 143, 124\nGɔmesese ka nue wòle be míana míaƒe ŋku nanɔ Yehowa ŋu le?\nNu ka tae Mose mete ŋu va yi Ŋugbedodonyigbaa dzi o?\nNu kawoe míate ŋu asrɔ̃ tso nu si dzɔ ɖe Mose dzi la me?\n1, 2. Nu kae wòfia be míaƒe ŋku nanɔ Yehowa ŋu?\nMÍELE ‘ɣeyiɣi sesẽ siwo me nɔnɔ sesẽ’ la me, eye nuwo agava sesẽ ɖe edzi hafi Yehowa nava ɖe xexe vɔ̃ɖi sia ɖa ahana ŋutifafa vavãtɔ naxɔ aƒe ɖe anyigba dzi. (2 Tim. 3:1) Eya ta, anyo be míabia mía ɖokuiwo be, ‘Ame ka ŋue mele ŋu ɖom ɖo be wòakpe ɖe ŋunye ahafia mɔm?’ Ðewohĩ míaɖo nya sia ŋu enumake be, “Yehowae,” eye ŋuɖoɖo siae nye nyuitɔ hã.\n2 Nu kae wòfia be míaɖo ŋu ɖe Yehowa ŋu? Eye aleke míate ŋu akpɔ egbɔ be míaƒe ŋku le eŋu tututu esime míele akɔ kpem kple agbemenya sesẽwo? Ƒe alafa geɖewoe nye esi va yi la, hakpala aɖe de dzesi ale si wòle vevie be míawu mo dzi na Yehowa, alo aɖo ŋu ɖe eŋu, be wòakpe ɖe mía ŋu le xaxaɣiwo. (Xlẽ Psalmo 123:1-4.) Etsɔ ale si míekpɔa Yehowa sinui la sɔ kple ale si dɔla kpɔa eƒe aƒetɔ sinui. Nu kae hakpalaa ƒe nyawo fia? Menye ɖeko dɔla kpɔa eƒe aƒetɔ sinu be wòana nuɖuɖu ye ahakpɔ ye ta o, ke enɔa ŋudzɔ ɣeawokatãɣi hã be yeade dzesi nu si yeƒe aƒetɔ di ale be yeawɔe nɛ. Le mɔ ma ke nu la, ele be míanɔ Mawu ƒe Nyaa me dzrom gbe sia gbe be míade dzesi nu si Yehowa di tso mía si eye míawɔ eƒe mɔfiamewo dzi. Ne míewɔa esia ko hafi míate ŋu aka ɖe edzi be Yehowa ave mía nu le xaxaɣi.—Ef. 5:17.\n3. Nu kae ate ŋu awɔe be míaƒe ŋku magava nɔ Yehowa ŋu o?\n3 Togbɔ be míenya be ele vevie be míana míaƒe ŋku nanɔ Yehowa ŋu ɣeawokatãɣi hã la, edzɔna ɣeaɖewoɣi be nanewo hea míaƒe susu ɖa le eŋu. Esia tututue dzɔ ɖe Yesu xɔlɔ̃ vevi Marta dzi. Etsi “dzi ɖe nu geɖewo gbɔ kpɔkpɔ ŋu.” (Luka 10:40-42) Ne esia te ŋu dzɔ ɖe nuteƒewɔla ma dzi esime Yesu ŋutɔ nɔ egbɔ la, ke mele be wòawɔ nuku na mí ne nu ma tɔgbi dzɔ ɖe mía dzi o. Ekema, nu kae ate ŋu awɔe be míaƒe ŋku magava nɔ Yehowa ŋu o? Le nyati sia me la, míadzro ale si ame bubuwo ƒe nuwɔnawo ate ŋu ahe míaƒe susu ɖa le Yehowa ŋu la me. Míadzro ale si míawɔ be míaƒe ŋku nanɔ Yehowa ŋu tututu hã me.\nMƆNUKPƆKPƆ GÃ AÐE TO NUTEƑEWƆLA AÐE ŊU\n4. Nu ka tae wòate ŋu awɔ nuku na mí be Mose meyi Ŋugbedodonyigbaa dzi o?\n4 Ðikeke mele eme o be, Mose ɖo ŋu ɖe Yehowa ŋu be wòafia mɔ ye. Le nyateƒe me la, “eyi edzi nɔ te sesĩe, abe ɖe wòle Ame si womekpɔna o la kpɔm ene.” (Xlẽ Hebritɔwo 11:24-27.) Biblia gblɔ na mí be “nyagblɔɖila aɖeke meganɔ Israel kpɔ, abe Mose, ame si Yehowa nya ŋkume kple ŋkume ene o.” (5 Mose 34:10) Ke hã, togbɔ be ƒomedodo kplikplikpli ma nɔ Mose kple Yehowa dome hã la, mɔnukpɔkpɔ gã aɖe to eŋu—meyi Ŋugbedodonyigbaa dzi o. (4 Mose 20:12) Nu ka gbɔe wòtso?\n5-7. Kuxi kae do mo ɖa esime Israel-viwo ʋu tso Egipte megbe kpuie, eye aleke Mose kpɔ nyaa gbɔe?\n5 Esi Israel-viwo ʋu tso Egipte la, mede ɣleti eve hafi kuxi sesẽ aɖe do mo ɖa o. Esia dzɔ hafi woɖo Sinai Toa gbɔ gɔ̃ hã. Dukɔa te liʋiliʋĩlilĩ le esi womekpɔ tsi ano o ta. Woto nyatoƒoe le Mose ŋu ale gbegbe be Mose do ɣli gblɔ na Yehowa be: “Nu kae mawɔ na dukɔ sia? Esusɔ vie ko woaƒu kpem!” (2 Mose 17:4) Le esia ta, Yehowa na mɔfiame siwo me kɔ la Mose. Egblɔ nɛ be wòatsɔ eƒe atikplɔa aƒo agakpe la le Horeb, eye tsi ado tso eme bababa. Biblia gblɔ be: “Mose wɔe nenema le Israel ƒe ametsitsiawo ŋkume.” Israel-viwo no tso wòɖi kɔ na wo, ale wokpɔ kuxi ma gbɔ.—2 Mose 17:5, 6.\n6 Nuŋlɔɖia yi edzi gblɔ be, Mose na “ŋkɔ teƒe la be Masa kple Meriba, elabena Israel-viwo wɔ dzre kple Mose le afi ma, eye wote Yehowa kpɔ gblɔ be: ‘Ðe Yehowa le mía dome loo alo meli o?’” (2 Mose 17:7) Ŋkɔ mawo sɔ, elabena gɔmesese si le wo ŋue nye “Dodokpɔ” kple “Dzrewɔwɔ.”\n7 Aleke Yehowa se le eɖokui me tso nu si dzɔ le Meriba la ŋu? Le Yehowa gbɔ la, nu si Israel-viwo wɔ la nye aglãdzedze ɖe ye ŋu, ke menye ɖe Mose ko ŋu o. (Xlẽ Psalmo 95:8, 9.) Eme kɔ ƒãa be Israel-viwo tɔ medzɔ o. Le go sia me la, Mose wɔ nu si le eteƒe, elabena eƒe ŋku nɔ Yehowa ŋu eye wòwɔ Eƒe mɔfiamewo dzi pɛpɛpɛ.\n8. Esi wòsusɔ vie Israel-viwo nawu woƒe gbedzimɔzɔzɔ si xɔ ƒe 40 la nu la, kuxi kae do mo ɖa?\n8 Gake nu kae dzɔ esi kuxi ma tɔgbi gado mo ɖa ƒe 40 aɖewo megbe esime wòsusɔ vie Israel-viwo nawu woƒe gbedzimɔzɔzɔa nu? Israel-viwo va ɖo teƒe aɖe si wova yɔ emegbe be Meriba. Teƒe sia le vovo na Meriba kemɛ, eye ete ɖe Kades, afi si medidi tso Ŋugbedodonyigbaa ƒe liƒo gbɔ o, la ŋu. * Israel-viwo gate liʋiliʋĩlilĩ le esi womekpɔ tsi o ta. (4 Mose 20:1-5) Gake le go sia ya me la, Mose da vo gã aɖe.\n9. Mɔfiame kae Yehowa na Mose, gake nu kae Mose wɔ? (Kpɔ nɔnɔmetata si le nyati sia ƒe gɔmedzedze.)\n9 Aleke Mose wɔ nu ɖe Israel-viwo ƒe aglãdzedze sia ŋui? Egatrɔ ɖe Yehowa ŋu be wòafia mɔ ye. Gake le go sia me la, Yehowa megblɔ nɛ be wòatsɔ eƒe atikplɔa aƒo agakpea o. Egblɔ na Mose be wòatsɔ eƒe atikplɔa, eye wòaƒo dukɔ la nu ƒu ɖe agakpea gbɔ, eye wòaƒo nu na agakpea. (4 Mose 20:6-8) Gake Mose meƒo nu na agakpea o. Ðe ema teƒe la, eɖe eƒe dziku ɖe ame siwo ƒo ƒu ɖe egbɔ la ŋu hegblɔ be: “Mi aglãdzelawo, misee! Ðe míate ŋu ana tsi nado tso agakpe sia me na mia?” Eyome etsɔ eƒe atikplɔa ƒo agakpea, menye zi ɖeka o, ke boŋ zi eve.—4 Mose 20:10, 11.\n10. Aleke Yehowa se le eɖokui me ɖe nu si Mose wɔ ŋu?\n10 Yehowa do dziku ɖe Mose ŋu, ɛ̃, edo dɔmedzoe ɖe eŋu. (5 Mose 1:37; 3:26) Nu ka tae Yehowa se le eɖokui me nenema? Anɔ eme be susu vovovowo tae. Abe ale si míegblɔe va yi ene la, Yehowa do dɔmedzoe ɖe Mose ŋu le esi mewɔ mɔfiame yeye siwo wònae la dzi o ta.\n11. Aleke nu si Mose wɔ la ate ŋu ana Israel-viwo nasusui be menye nukunue wònye Yehowa wɔ o?\n11 Anɔ eme be susu bubu aɖe hã tae. Agakpe siwo le afi si Meriba gbãtɔ le la nye kpe sesẽ klitsu si woyɔna be granite. Aleke kee ame aɖe ɖatsɔ nu ƒo agakpe sia sesĩee o, ame aɖeke makpɔ mɔ be tsi nado tso eme o. Ke hã, agakpe si tɔgbi le afi si Meriba evelia le la nye esi woyɔna be limestone, eye mesesẽ de granite nu o. Esi tsi tea ŋu toa agakpe sia me yia to me ta la, amewo tea ŋu ɖea do ɖe eme ale be woakpɔ tsi. Ðe wòanye be esi Mose tsɔ eƒe atikplɔa ƒo agakpe sia si mesesẽ tututu o zi eve la, ena wòdze na Israel-viwo be tsi si do tso agakpea me la nye dzɔdzɔmenu, ke menye nukunu si tso Yehowa gbɔ oa? Esi Mose tsɔ atikplɔa ƒo agakpea le esi teƒe be wòaƒo nu na agakpea la, ɖe esia ɖe nu si dzɔ la ƒe nukununyenye dzi kpɔtɔ le eteƒekpɔlawo ŋkumea? * Míate ŋu agblɔe kple kakaɖedzi o.\nALE SI MOSE DZE AGLÃ ÐE YEHOWA ƑE ÐOÐOWO ŊU\n12. Anye susu bubu ka tae Yehowa do dziku ɖe Mose kple Aron ŋu?\n12 Nu bubu aɖe hã gali si gbɔ wòate ŋu atso be Yehowa do dziku ɖe Mose kple Aron ŋu. De dzesii be Mose gblɔ na dukɔ la be: “Ðe míate ŋu ana tsi nado tso agakpe sia me na mia?” Nya ‘mí’ si Mose zã la fia be anya nɔ susu hem yi eya ŋutɔ ɖokui kple Aron dzi. Nya mawo mede bubu Yehowa ŋu kura o, elabena metsɔ kafukafua na Yehowa, Ame si gbɔ nukunua tso o. Edze ƒãa be numeɖeɖe sia wɔ ɖeka kple Psalmo 106:32, 33 me nyawo, afi si gblɔ be: “Wodo dziku nɛ le Meriba tsi la gbɔ, ale be le woawo ta eme menyo na Mose o. Wodo vevesese na eƒe gbɔgbɔ, ale be wòƒo nu eŋumabumabui.” * (4 Mose 27:14) Nu si Mose wɔ la fia be metsɔ bubu si Yehowa dze na la nɛ o. Yehowa gblɔ na Mose kple Aron be: ‘Mi ame evea miewɔ ɖe nye ɖoɖowo dzi o.’ (4 Mose 20:24) Nu vɔ̃ sia nye ŋkubiãnya vavã!\n13. Nu ka tae ʋɔnu si Yehowa drɔ̃ Mose la sɔ eye wòle eteƒe?\n13 Esi Mose kple Aron nye kplɔlawo le Yehowa ƒe amewo dome ta la, Yehowa bia nu geɖe wu tso wo si. (Luka 12:48) Do ŋgɔ la, Yehowa meɖe mɔ na Israel-viwo ƒe dzidzime blibo aɖe be woayi Kanaan-nyigba la dzi o, le woƒe aglãdzedze ta. (4 Mose 14:26-30, 34) Eya ta, esɔ eye wòle eteƒe be Yehowa drɔ̃ ʋɔnu Mose hã nenema ke, le eƒe aglãdzenuwɔnaa ta. Yehowa meɖe mɔ nɛ wòyi Ŋugbedodonyigbaa dzi o, abe ale si ko wònɔ le Israel-vi siwo dze aglã la gome ene.\nNU SI GBƆ KUXIA TSO\n14, 15. Nu kae na Mose mewɔ Yehowa ƒe ɖoɖo dzi o?\n14 Nu kae na Mose wɔ aglãdzenu ma? Galé ŋku ɖe Psalmo 106:32, 33 me nyawo ŋu ake. Afi ma gblɔ be: “Wodo dziku nɛ le Meriba tsi la gbɔ, ale be le woawo ta eme menyo na Mose o. Wodo vevesese na eƒe gbɔgbɔ, ale be wòƒo nu eŋumabumabui.” Togbɔ be Yehowa dzie Israel-viwo dze agɔ le hã la, Mose boŋ ƒe gbɔgbɔe se veve eye wòkpɔ dziku. Esi mete ŋu ɖu eɖokui dzi o ta la, esia wɔe be wòƒo nu eŋumabumabui.\n15 Mose ɖe mɔ ame bubuwo ƒe nuwɔna na be eƒe ŋku dzo le Yehowa ŋu. Le nudzɔdzɔ gbãtɔ me la, Mose wɔ nu ɖe eteƒe. (2 Mose 7:6) Gake esi Israel-viwo nɔ aglãdzedze dzi ƒe geɖe ta la, woƒe nuwɔna va gloe eye woƒe nu ti kɔ nɛ. Ðe Mose na eƒe susu nɔ eya ŋutɔ ƒe seselelãmewo ŋu tsɔ wu be wòatsɔ ŋutikɔkɔe ana Yehowa?\n16. Nu ka tae wòle be míade ŋugble le nu si dzɔ ɖe Mose dzi la ŋu?\n16 Ne nyagblɔɖila wɔnuteƒe Mose ƒe susu va dzo le Yehowa dzi eye wòɖe afɔ gbegblẽ la, ke esia ate ŋu adzɔ ɖe míawo hã dzi bɔbɔe. Abe ale si wònɔ le Mose gome ene la, esusɔ vie míawo hã míayi anyigba aɖe dzi le kpɔɖeŋunyagbɔgblɔ nu, si nye xexe yeye si ƒe ŋugbe Yehowa do na mí la. (2 Pet. 3:13) Mía dometɔ aɖeke madi be mɔnukpɔkpɔ gã ma nato ye ŋu o. Gake hafi míate ŋu aɖo míaƒe taɖodzinua gbɔ la, ele be míana míaƒe ŋku nanɔ Yehowa ŋu tututu eye míaɖo toe ɣeawokatãɣi. (1 Yoh. 2:17) Nu kae míate ŋu asrɔ̃ tso Mose ƒe vodadaa me?\nMÈGANA AMEWO ƑE NUWƆNA NANA WÒ ŊKU NADZO LE YEHOWA DZI O\n17. Nu kae akpe ɖe mía ŋu be nu nagati kɔ na mí ale be míawɔ nu si mesɔ o?\n17 Mègana nu nati kɔ na wò nàwɔ nu si mesɔ o. Ne eva dzɔ be kuxi ɖeka mawo tɔgbi le fu ɖem na mí enuenu gɔ̃ hã la, “migana míadzudzɔ nu si nyo la wɔwɔ o, elabena ne ɖeɖi mete mía ŋu o la, míaŋe nu le ɣeyiɣi si sɔ la dzi.” (Gal. 6:9; 2 Tes. 3:13) Ne nɔnɔme aɖe alo ame aɖe ƒe nuwɔna le fu ɖem na mí enuenu la, ɖe míeɖua míaƒe aɖe dzi eye míeɖua míaƒe dziku hã dzia? (Lod. 10:19; 17:27; Mat. 5:22) Ne amewo ƒe nuwɔna ku dzi na mí la, ele be míasrɔ̃ ale si ‘míaɖe mɔ na dziku la boŋ.’ Ame ka ƒe dziku? Yehowa ƒe dziku. (Xlẽ Romatɔwo 12:17-21.) Ne míena míaƒe ŋku le Yehowa ŋu tututu la, míade bubu eŋu to ale si míaɖe mɔ na eƒe dziku, si fia be míakpɔ esinu dzigbɔɖitɔe be wòaɖe afɔ le ɣeyiɣi si wòkpɔ be esɔ la dzi. Ne míewɔ nu si to vovo na ema eye míebia hlɔ̃ na mía ɖokui le mɔ aɖe nu la, ke afia be míede bubu Yehowa ŋu o.\n18. Nu kae wòle be wòanɔ susu me na mí ku ɖe mɔfiamewo dzi wɔwɔ ŋu?\n18 Wɔ mɔfiame yeyewo dzi pɛpɛpɛ. Ðe míewɔa mɔfiame yeye siwo Yehowa na mí la dzi nuteƒewɔwɔtɔea? Ne nenemae la, ke menye mɔ siwo nu míewɔa nuwo le tsã la me ko míagalé ɖe asi o. Ke boŋ, míawɔ kaba atrɔ ɖe mɔfiame yeye ɖe sia ɖe si Yehowa ana mí to eƒe habɔbɔa dzi la ŋu. (Heb. 13:17) Eye le ɣeyiɣi ma ke me la, míakpɔ nyuie be ‘míagagbɔ nu siwo woŋlɔ ɖi la ŋu o.’ (1 Kor. 4:6) Ne míewɔe alea la, afia be míena míaƒe ŋku le Yehowa ŋu tututu.\nNu kae wòle be míasrɔ̃ tso ale si Mose wɔ nui esi ame bubuwo da vo la me? (Kpɔ memama 19 lia)\n19. Aleke míawɔ be ame bubuwo ƒe vodadawo nagawɔe be ƒomedodo si le mía kple Yehowa dome la nagblẽ o?\n19 Mègaɖe mɔ ame bubuwo ƒe vodadawo nagblẽ ƒomedodo si le wò kple Yehowa dome la me o. Ne míena míaƒe ŋkuwo le Yehowa ŋu la, míaɖe mɔ be ame bubuwo ƒe nuwɔnawo nado vevesese na míaƒe gbɔgbɔ alo agblẽ ƒomedodo si le mía kple Yehowa dome la me o. Ele alea, vevietɔ ne míele agbanɔamedzinɔƒe le Mawu ƒe habɔbɔa me, abe ale si wònɔ le Mose gome ene. Togbɔ be enye nyateƒe be ehiã be mía dometɔ ɖe sia ɖe ‘nayi edzi atsɔ vɔvɔ̃ kple dzodzo nyanyanya anɔ eƒe ɖeɖekpɔkpɔ ŋuti dɔ la wɔm’ hã la, ele be míaɖo ŋku edzi be menye dzidzenu ɖeka aɖe ko nue Yehowa drɔ̃a ʋɔnu mí le o. (Flp. 2:12) Ke boŋ, agbanɔamedzi ale si nu le mía si nue Yehowa abia akɔnta tso mía si le. (Luka 12:48) Gake ne míelɔ̃ Yehowa vavã la, naneke manye nukikli na mí alo ama mí ɖa tso eƒe lɔlɔ̃ la gbɔ o.—Ps. 119:165; Rom. 8:37-39.\n20. Nu kae wòle be míaɖo kplikpaa be míawɔ?\n20 Ɣeyiɣi sesẽwo mee míele, eya ta ele vevie ŋutɔ be míayi edzi ana míaƒe ŋku nanɔ Ame si “bɔbɔ nɔ fiazi dzi le dziƒo” la ŋu, ale be míate ŋu ase nu si wòdi tso mía si la gɔme. Negadzɔ gbeɖe be míaɖe mɔ ame bubuwo ƒe nuwɔnawo nagblẽ ƒomedodo si le mía kple Yehowa dome la me o. Nu si dzɔ ɖe Mose dzi la te gbe ɖe esia ƒe vevienyenye dzi na mí le míaƒe susu kple dzi me. Mele be míaɖe mɔ ame siwo dome míele la ƒe vodadawo naku dzi na mí ne míawɔ nu si mesɔ o, ke boŋ míaɖoe kplikpaa be míanɔ ‘Yehowa, mía Mawu la sinu kpɔm, va se ɖe esime wòave mía nu.’—Ps. 123:1, 2.\n^ mm. 8 Teƒe sia le vovo na Meriba si tsɔ Refidim gbɔ. Wogayɔ Meriba gbãtɔa be Masa, ke Meriba evelia sia ya tsɔ Kades gbɔ. Ke hã, woyɔ teƒe evea siaa be Meriba le dzre siwo wowɔ le teƒe mawo ta.—Kpɔ anyigbatata si le Ŋɔŋlɔ Kɔkɔeawo—Xexe Yeye Gɔmeɖeɖe Biblia ƒe Megbenyawo B3 me.\n^ mm. 11 Agbalẽnyalagã John A. Beck gblɔ tso ŋutinya sia ŋu be: “Yudatɔwo tua xo be Israel-vi siwo dze aglã ɖe Mose ŋu la ɖe alɔme le Mose ŋu be: ‘Mose nya be agakpe sia bɔbɔ wu! Ne edi be yeaɖee afia be yetea ŋu wɔa nukunuwo la, ke nena tsi nado tso agakpe sia hã me.’” Ke hã, xotutu koe nya sia nye.\n^ mm. 12 Kpɔ “Nyabiabia Siwo Tso Exlẽlawo Gbɔ,” si dze le October 15, 1987 ƒe Gbetakpɔxɔ me (ele yevugbe me).\nƉoe Ɖe Amewo Ɖoe Ɖe Amewo Ame Ka Ŋue Wò Ŋku Le?


Psalmowo 31 - Holy Bible [Ewe Bible 1913] - (Psa 31)\nYehowa, wòe mesi tso, megana ŋu nakpem akpɔ gbeɖe o! Tsɔ wò dzɔdzɔenyenye la ɖem!\nƑu to anyi ɖe ŋunye, ɖem asi tsɔtsɔe; zu agakpe, si nye sitsoƒe nam, kple mɔ̃ sesẽ, ne naxɔ nam!\nElabena wòe nye nye agakpe kple nye mɔ̃ sesẽ, eye alé nye alɔnu akplɔm le wò ŋkɔ la ta,\nÀɖem le ɖɔ, si woɖo nam la me, elabena wòe nye nye sitsoƒe!\nMelé fu amesiwo ku ɖe nu maɖinuwo ŋu la; ke nyea meɖo ŋu ɖe Yehowa ŋu.\nMatso aseye, eye dzi adzɔm le wò amenuveve ŋuti, le esi nèkpɔ nye hiã, eye nèlé ŋku ɖe nye luʋɔ ƒe xaxa ŋu ta;\nmètsɔm ɖe asi na futɔ la o, eye nèɖo nye afɔ teƒe keke.\nVe nunye, Yehowa, elabena meɖo xaxa me, nuxaxa na nye ŋku, luʋɔ kple ŋutilã lé ayi.\nElabena nye agbe nu yi le konyifafa me kple nye ƒewo le hũɖeɖe me; nye vodada na nye ŋusẽ nu tsi, eye nye ƒuwo nyunyɔ.\nMezu alɔmeɖenu na nye ketɔwo katã kple nye aƒelikawo vevie ŋutɔ; mezu bibi na nye ame nyanyɛwo, eye amesiwo kpɔam le kpɔdomee la, sina le nunye.\nWoŋlɔm be le dzi me abe ame kuku ene, eye medi ze gbagbã.\nElabena mese ame geɖewo ƒe dalidodo be: „Ŋɔdzi nede to ɖee!“ Wode adaŋu kple wo nɔewo de ŋunye be, yewoaɖe nye agbe ɖa.\nAsiwò me nye agbe me nyawo le, ɖem tso nye futɔwo kple yonyemetilawo si me!\nNa wò ŋku me naklẽ ɖe wò dɔla dzi, eye natsɔ wò amenuveve axɔ nam!\nYehowa, megana ŋu nakpem o, elabena mele yɔwòm; ŋu nekpe ame vɔ̃ɖiwo, eye woƒe nu netɔ kpe le tsiẽƒe!\nWoade ga nu na aʋatsoka-nuyiwo, amesiwo gblɔa nya vlo ɖe ame dzɔdzɔe la ŋu le ɖaɖa kple vloɖoɖo me.\nWò dɔmenyo, si nètu ɖo na amesiwo vɔ̃a wo la, esi nèɖe fia amesiwo si wò tso le amegbetɔviwo ŋku me la, sɔ gbɔ loo!\nWoakafu Yehowa, elabena eɖe eƒe amenuveve fiam nukutɔe le ɖu sesẽ me.\nEsi dzi ɖe le ƒonye la, nyea megblɔ be: Woɖem ɖa le wò ŋku ta: ke èse nye kokoƒogbe, esi medo ɣli na wò.\nMisẽ ŋu, eye milé dzi ɖe ƒo, mi amesiwo katã kpɔa mɔ na Yehowa la!


Bible in one year - Ewe Bible (BEE) - September 21\n1. Adegbe siwo katã ƒom mele la mehiã o, movinyawo sɔŋ ko wonye gake mele edzi yi ge. Mina magblɔ ŋutega siwo mekpɔ kple nu siwo katã Aƒetɔ la ɖe fiam la na mi.\n2. Anɔ abe ƒe wuiene enye esia ene la, wokɔm yi dziƒo be makpɔ afi ma ɖa.\n3. Migabiam be ŋutilã mee menɔ alo gbɔgbɔ mee menɔ hafi yi afi ma hã o, elabena nyemenya o. Mawu ɖeka koe nya. Gake menya be mede Paradiso la me vavã.\n4. Le afi ma la mese nya siwo wɔ nuku ale gbegbe be wogbɔ amegbetɔwo ƒe susu kple gɔmesese ŋu yi, eye womeɖe mɔ nam be magblɔ wo na ame aɖeke o.\n5. Nu si teƒe mekpɔ la nye nu xɔasi aɖe, si ŋu mate ŋu aƒo adegbe le gake nyemedi be mawɔ nenema o. Ke boŋ la maƒo adegbe le ale si megbɔdzɔe gake Mawu wɔ ŋutinyedɔ hena eya ŋutɔ ƒe ŋutikɔkɔe la ŋuti.\n6. Nu geɖewo ŋutɔ li siwo ŋu maƒo adegbe le, eye ne mewɔ esia la mawɔm movitɔ o gake nyemedi be amewo nabum amegãe wu ame si ŋutɔ menye o, ke boŋ be woakpɔ nu si wòdze be woakpɔ le nye agbenɔnɔ kple gbeƒã si ɖem mele la me.\n7. Mawu ƒe gãnyenye kple nukunu siwo teƒe mekpɔ la menye nu bɔbɔe o, eye be nyemagado ɖokuinye ɖe dzi o la tae Mawu na be dɔléle aɖe ge ɖe nye ŋutilã me si zu ŋu nɔa fu ɖem nam. Esia nye Satana ƒe dɔla ƒe nuwɔna. Mawu ɖe mɔ na dɔléle sia be wòanɔ fu ɖem nam be nyemagaƒo adegbe o.\n8. Medo gbe ɖa na Aƒetɔ la zi etɔ̃ sɔŋ kple kukuɖeɖe be wòaɖe dɔlélé sia ɖa le menye.\n9. Ke ɣesiaɣi la Aƒetɔ la gblɔna nam be, “Ao, meli kpli wò. Nye amenuveve sɔ gbɔ na wò. Elabena meɖea nye ŋusẽ fiana to ame siwo gbɔdzɔ le ŋutilã me la dzi.” Eya ta enye dzidzɔ nam be maƒo adegbe le nye gbɔdzɔgbɔdzɔ ŋuti boŋ, ale be Kristo ƒe ŋusẽ blibo la katã nadze le menye tsɔ wu be maɖe nye ŋutɔ nye ŋusẽ kple ŋutetewo afia.\n10. Esi menya be Kristo ŋutɔ ƒe lɔlɔ̃nu wònye be nu sia nadzɔ ɖe dzinye ta la, mekpɔa dzidzɔ be “ŋu” sia le nye ŋutilã me. Mekpɔa dzidzɔ hã be amewo dzuam, tia nye agbe yome eye meɖoa xaxa kple hiã geɖe me. Elabena mekpɔa ŋusẽ to gbɔdzɔgbɔdzɔ me eye zi ale si megbɔdzɔ la zi nenema ke meɖoa ŋu ɖe eŋu.\n11. Miaƒe nuwɔnae na be meƒo nu, do ɖokuinye ɖe dzi abe lãtɔ ene. Evɔ la miawoe wòle be miakafum ke menye nye ŋutɔe wòle be makafu ɖokuinye hafi o eye togbɔ be nyemele naneke me o hã la, naneke mele miaƒe apostolo mawo si, si mele asinye o.\n12. Esi mele mia gbɔ la, nye dɔwɔwɔ ɖe sia ɖe ɖo kpe edzi be Aƒetɔ lae tiam abe apostolo ene eye wòdɔm be mava gblɔ nyanyui la na mi, eye metsɔ dzigbɔɖi wɔ dzesiwo, nukunuwo kple ŋusẽdɔ geɖewo hã le mia dome.\n13. Nu si ko nyemewɔ le mia gbɔ o, evɔ mewɔe le hame bubuwo me lae nye be nyemetsɔ nye nuɖuɖu, nye nuhiahiãwo kple xɔ si me manɔ la ɖo mia ŋkume o. Mitsɔe kem be nyemetsɔ agba siawo da ɖe mia dzi o.\n14. Azɔ la, zi etɔ̃liae nye esia megbɔna mia gbɔ eye le nye vava me hã la, nyematsɔ dzinyekpɔkpɔ ƒe agba aɖo mia dzi o, elabena nyemele miaƒe ga dim o, ke boŋ miawo ŋutɔ dim mele. Vinyewoe mienye, eye menye viwoe wòle be woadi nuɖuɖu na wo dzilawo o. Vi fofoe wòle be wòakpɔ via dzi.\n15. Enye dzidzɔ nam be matsɔ ɖokuinye kple nu siwo le asinye la na mi, be miatsi ɖe dzi le gbɔgbɔ me. Gake zi ale si mele mia lɔ̃m ɖe edzi la, zi nenema ke miaƒe lɔlɔ̃ nam hã dzi le ɖeɖem kpɔtɔ.\n16. Ame aɖewo le mia dome le gbɔgblɔm be “Enye nyateƒe be ne eɖi tsa va kpɔ mí la, míegblẽa ga aɖeke ɖe eŋuti o. Gake Paulo sia ayetɔe wònye le mía blem. Le nyateƒe me la, anya to mɔ aɖe dzi kokoko wɔ ga le mía ŋuti.”\n17. Enye nyateƒea? Đe ame siwo medɔ ɖo ɖe mi la ƒe ɖe va xɔ nane le mia sia?\n18. Alo ɖe Tito kple nɔvi si medɔ ɖo ɖe mia gbɔ la va ba mia? Gbeɖe, elabena menya nyuie bena mí katã la Gbɔgbɔ Kɔkɔe ma ɖeka koe le mía me, eye nu ɖeka tɔgbi mí katã míewɔna.\n19. Đewohĩ la, mianɔ bubum be ɖe mele esiawo katã gblɔm be maʋli mía ɖokuiwo ta le mia gbɔ ale be miagalɔ̃m. Esia mele eme nenema o. Nɔvi lɔlɔ̃wo mele nya sia gblɔm na mi le Mawu ƒe ŋkɔ me be matu mi ɖo le gbɔgbɔ me ke menye be matu ɖokuinye ɖo o.\n20. Nu si vɔ̃m mele lae nye be ne meva mia gbɔ la, miaƒe agbenɔnɔ ava tɔ ŋku nam, eye esia ana be nye nuwɔna manɔ abe ale si miadi be wòanɔ ene o. Mele vɔvɔ̃m be ne meva la, mava kpɔ dzrewɔwɔ, ŋuʋaʋã, dɔmedzoedodo, ameŋuzɔzɔ, sakplisasa, ɖokuidodoɖedzi, kple mama le mia dome.\n21. Mele vɔvɔ̃m hã be nenye be meva la, Mawu abɔbɔm ɖe anyi le miaƒe ŋkume ale be manɔ dzi gbagbã kple nuxaxa me. Elabena mia dometɔ geɖe siwo wɔ nu vɔ̃ la trɔ zu nu vɔ̃ wɔlawo gbidii elabena wometsɔ ɖeke le eme be yewoatrɔ dzime o. Ke boŋ wogale nu vɔ̃ɖiwo kple ŋunyɔnuwo wɔm eye wole ahasi wɔm, le hadzenu wɔm, le amesrɔ̃ xɔm.


KARABARA 23 AKP - Gɔ Paulo ɔrara anɔ ɔnyɔ ma Yudase - Bible Search\nKARABARA 22 KARABARA 24\n1Gɔ Paulo ɔrara anɔ ɔnyɔ ma Yudase matɔ̃meɣɛdze ma loba maasɛ i atɔ̃mekaɣɛkɔ̃ mmɔ kukaakɔ ne, ɔɣere ma sɔ, “Wũ manyii, wũ ɔtu iitã me ipɔ i Ɣaa anɔmi ame iba iabo nɔme ikpɛnɛ nɛgbe iso.” 2Gɔ Anania gɔ nɖe ma Yudase sɔrɛdzekpakpa pelepele i ma ndɛ̃ ɔnɔ Paulo ikaɖe ne, ɔɣere mma nɣɛ i Paulo kɔrɛ sɔ mapɛ wũ ɔrɔ̃ta i kanya. 3Ne Paulo ɔɣere wũ sɔ, “Ɣaa si ɔpɛ-ɔ ɔrɔ̃ta fɔ wũ! Ibere nɛ makua futututu aɖe! Mme atɔ̃meɣɛdze igbã aɖe? Mmara mɛ iso asi sɔ ato aɣɛgu me atɔ̃me ne, me ame iso iɖe ato ata aya gɔ ato aɣɛ sɔ mapɛ me ne!”\n4Ne mma nɣɛ i Paulo kɔrɛ i mmɔ to makarɛ wũ sɔ, “Ɣaa sɔrɛdzekpakpa pelepele ato atia?”\n5Ne Paulo ɔtã mmuai sɔ, “Manyii, loiɣe sɔ ɔ̃ nɖe sɔrɛdzekpakpa pelepele, tee loiɖegu wũ ika ngbɔ. Alasɔ matsɛrɛ masɛ i Ɔko Sekelea ame sɔ, ‘Midaaɣɛ ira nyanyarĩa i mi tɔ̃ɖedze iso.’ ”\n6Gɔ Paulo ɔnya ɔɖi ite sɔ mma loba maasakanya ne, ma ndɛ̃ mawɛ̃ ɔbɔrɛ i ikuri nɛ marɔ ma Zadukise, fiɛ mawɛ̃ ana ɖe ma Farisise ne, ɔla kulu teteree sɔ, “Wũ manyii, ɔ Farisise loɖe, fiɛ ma Farisise ana loɣe me! Mato maɣɛgu me atɔ̃me alasɔ lofɔ loɖe sɔ makpise to maaledza ita!” 7Gɔ ɔɣɛ itɔ̃me nɛgbe ne, kakpadzɛ̃ ɔbo i aturikuri wagbe ndɛ̃, maɣɛ so aka anyɔ. 8Alasɔ ma Zadukise sɛ maɣɛ sɔ makpise iisibata gu Ɣaa makpabo na gu siwarã agbãagbã ana na. Ɣɛɛ ma Farisise ɔfɔ ara wagbe ɔɖuɖu maɖe.\n9Kulu siare ɔbo i ma ndɛ̃. Mmara matedze ma nɖe ma Farisise ɔya Paulo i kama sɔ gbaã iɖe. Matsɛ iɣɛ ku silɔ kpagɛa sɔ, “Boinya kuira nyanyarĩa i ɔ̃ iso! Siainyɔ Siwarã sirere ɣee Ɣaa kpabo loba ɔ̃ɔɖegu wũ ika!” 10Kakpadzɛ̃ gagbe ɔkɔlɛ kato kabua. Ma ɔɖuɖu ɔmɔɛ̃ Paulo matsɛ wũ ikpakpadzɛ̃. Ne gɔ makpakpɛ̃dze tɔ̃ɖedze ɔnigã sɔ mato maakpadzɛ̃ wũ matutu ne, ɔɣere ɔ̃ makpakpɛ̃dze sɔ masɛ maafɔ wũ mabɔ maapia i iyo ame.\n11Iyi nɛmɔ kasɛ̃ ne, Bosate ɔba ɔ̃aya i Paulo kɔrɛ ɔɣere wũ sɔ, “Paulo, na ɔtu! Kumɛgɔ ame aɣɛ wũ iso itɔ̃me ngbe i Yerusalem ne, ngbɔ ame aaɣɛ i Roma ana ne.”\nMa Yudase Ɔsɛ Iti Ame Sɔ Maaɖoe Paulo.\n12Gɔ kaɖe ɔsɛ̃ ne, ma Yudase mawɛ̃ ɔkã ndamu sɔ maibaɖe ɣee manɛ kuira si maiɖoe Paulo! 13Mma lobara adzuni wagbe aaɖe lɛ marɛrɛ̃ sina gu kama. 14Makɛlɛ masɔrɛdze makpakpa gu ma matɔ̃ɖedze kɔrɛ masɛ maaɣere ma sɔ, “Bokã ndamu sɔ boibaɖe ɣee bonɛ kuira si boiɖoe Paulo. 15Ne ɔso mi gu atɔ̃memaɣɛdze si miɣere makpakpɛ̃dze ɔkpakpa sɔ ɔledza Paulo ikɔ ibɔ kasarɛkɔ̃ ngbe. Mibara lɛ mito mibie sɔ mikarɛ wũ atɔ̃me mibua. Si maɔɖi wũ mato mabɔ ne, iyɔ boɔɖoe wũ i ɔri.”\n16Ɣɛɛ gɔ Paulo ɔnyiiko ɔbirɛrɛĩ ɔnɔ ara wagbe ɔɖuɖu ne, ɔtere ɔkɛlɛ ngbegɔ mapia Paulo iyo ɔsɛ ɔ̃aɣere wũ.\n17Ne Paulo ɔkpere makpakpɛ̃dze ɔwɛ̃ gɔ nɣɛ i mmɔ ɔpia iyo ɔɣere wũ sɔ, “Kɔ ɔporoporoi gɔgbe kɛlɛgu mi tɔ̃ɖedze kɔrɛ. Ɔba itɔ̃me nyaa iwɛ̃ ɔ̃aɣere wũ.”\n18Ne ɔso kpakpɛ̃dze ɔkɔ ɔbi ɔkɛlɛgu ma tɔ̃ɖedze kɔrɛ. Ɔɣere wũ sɔ, “Paulo gɔ mapia i iyo ngbe loɣere me sɔ lokɔ ɔbi gɔgbe lobɔ fɔ kɔrɛ si ɔba ɔ̃aɣere-ɔ itɔ̃me nyaa iwɛ̃.”\n19Makpakpɛ̃dze tɔ̃ɖedze ɔmɔɛ̃ ɔporoporoi gɔgbe i kɔrɔ̃, ne ɔkɔ wũ ɔkɛlɛgu kuruɛ ɔkarɛ wũ sɔ, “Be iɖe ato abie sɔ aaɣere me?”\n20Ne ɔɣere wũ sɔ, “Ma Yudase mawɛ̃ ɔbara kanya kawɛ̃ ku ma makpakpa sɔ maaba matã-ɔ iti sɔ miɖi Paulo mibɔ kasarɛkɔ̃ mmɔ kɔrãkaɖe ku adzuni sɔ maakarɛ wũ atɔ̃me awɛ̃. 21Daakã ma atsue, alasɔ ma mawɛ̃ ma loaɖe lɛ maturi sina wɛrɛ i ɔri iso masia wũ. Mmagbe ɔkã ndamu sɔ maaɖoe Paulo fiɛ maaɖe ara ɣee maanɛ ndu. Ne ɔso ne, mato mabie fɔ ibuai. Maɔsɛ mawɛrɛ koko i ɔri iso, alasɔ mafɔ maɖe sɔ ato aatɔrã atã ma.”\n22Makpakpɛ̃dze tɔ̃ɖedze gɔgbe ɔsɛ̃ ɔtã wũ sɔ, “Daatã sɔ kuwɛ̃ aakpese ɔnɔ itɔ̃me nɛ aba aaɣere me i ngbe ɖuɖuuɖu!” Ne ka ɔɖi wũ ɔri ne.\nMakɔ Paulo Makɛlɛgu Abã Ɔkpakpa Felike Kɔrɛ.\n23Ne makpakpɛ̃dze tɔ̃ɖedze ɔkpere ɔ̃ makpakpɛ̃dze makpakpa inyɔ ɔɣere ma sɔ, “Mibie makpakpɛ̃dze alafa anyɔ ma loakɛlɛ Kaisarea nɔme kasɛ̃ lɛ iɖɔwũ kaiwɛ̃ ame. Ibua ne mibie mma loala afele maturi alafa anyɔ gu mma loasɛ i apɔngɔ iso ma wũ ma sikɔdzɛ. 24Mitã Paulo apɔngɔ si ɔ̃asɛ iso si mikɔ wũ pɔkɔsɔɔ mikɛlɛgu abã ɔkpakpa Felike kɔrɛ.”\n25Ne ɔtsɛrɛ ɔko gɔ nse i karɔ̃ ngbe ɔtã abã ɔkpakpa sɔ,\n26Ɔko gɔgbe ɔbɔrɛ i mme Klaudio Lisia kɔrɛ losu losese-ɔ, wũ Sate Felike, loya-ɔ.\n27Ma Yudase ɔmɔɛ̃ ɔrɛrɛ̃ gɔgbe sɔ si maɖoe fiɛ lotã makpakpɛ̃dze ɔfɔ wũ, alasɔ lonɔ sɔ ɔ Romase ɔɖe. 28Lokɔ wũ lokɛlɛgu ma kasarɛkɔ̃ sɔ si bonɔ nnɛ iɖe ɔbara. 29Lonya sɔ ara wa mato maɣɛ ɔse i ma Yudase mmara ara iso gɔ iiɖe iɣɛrɛ nɛ loatã sɔ mapia wũ iyo ɣee maɖoe wũ iɖe. 30Gɔ ɔwɛ̃ ɔɣere me sɔ mato mabara adzuni i ɔ̃ iso sɔ maaɖoe wũ ne, lonyɔ sɔ loasu wũ lobɔ fɔ kɔrɛ si akpere ɔ̃ gu mma lona itɔ̃me sɔ masu ma itɔ̃me mabɔ fɔ kɔrɛ.\n31Ne ɔso kasɛ̃ gamɔ ne, makpakpɛ̃dze ɔbara nnɛ maɣere ma tutuutu, makɔ Paulo masɛ maabo Antipatri. 32Gɔ kaɖe ɔsɛ̃ ne, makpakpɛ̃dze ma losɛ ngba ɔkpese makɛlɛ ma kawekɔ̃, ne matã mma nsi i apɔngɔ iso ɔkɔ Paulo makɛlɛgu Kaisarea ne. 33Gɔ masɛ maabo ne, masu Paulo gu ɔko gɔ matã ma matã abã ɔkpakpa. 34Ɔwi gɔ ɔto ɔka ɔko ne, ɔkarɛ Paulo ngbegɔ ɔbɔrɛ. Gɔ ɔtsue sɔ Paulo ɔbɔrɛ i Kilikia ne, 35ɔɣere wũ sɔ, “Loabo i fɔ itɔ̃me ame kukaakɔ si fɔ kanya maɖaɛdze ɔɔba.” Ne ka ɔtã ɔ̃ makpakpɛ̃dze ma mpia i mmɔ ɔsu Paulo mapia i iyo nɛ i Herodes ɔtsue ame si madzuɛ̃ wũ ne.


Alɔ̃dɔkuxi Sesẽwo Kpɔkpɔ Dze Sii\nNyɔ! | February 8, 2004\nGBE BUBU Albanian Amharic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse German Hiligaynon Hungarian Igbo Indonesian Italian Japanese Kirghiz Korean Latvian Lithuanian Malagasy Myanmar Norwegian Polish Portuguese Romanian Russian Sepedi Setswana Shona Slovak Slovenian Spanish Swahili Swedish Tagalog Thai Ukrainian Vietnamese\nƔEAÐEWOƔI la, dzesi siwo adze le ame aɖe ŋu afia be alɔ̃dɔkuxi gãwo le eŋu. Zãdomadɔlɔ̃e tsitsi si tsia ame si, si te ŋu nɔa anyi wua ɣleti ɖeka, doa ƒome kple kuxi gã siwo dometɔ aɖee nye blanuiléle zi geɖe. Zãdomadɔlɔ̃e tsitsi si tsia ame si ate ŋu anye dɔléle gã bubu aɖe ƒe dzesi.\nGbɔgbɔmasuame le Alɔ̃ Me\nMario dɔa alɔ̃ edziedzi le ŋkeke me ale gbegbe. Ne ele ƒomea ƒe ʋu kum la, ele be srɔ̃anyɔnua nanɔ ŋku lém ɖe eŋu nyuie, elabena sẽ kple sẽ ko la, ebu ɖe eɖokui vie, gake menyana o. Enoa ƒa tramatrama sesĩe zã sia zã eye ɣeaɖewoɣi la, enyɔna le alɔ̃ me zi ɖeka kpoyi eye gbɔgbɔtsixe tsia eƒo. *\nGbɔgbɔmasuame le alɔ̃ me ƒe dzesiwo nɔ Mario ŋu. Gbɔgbɔ ƒe ame masumasu le alɔ̃ me axɔ tso sekɛnd ewo va ɖo miniti eve alo etɔ̃. Amesi wòɖea fu na la nyɔna tso alɔ̃ me enumake eye gbɔgbɔtsixe tsiaa eƒo eye wògadɔa alɔ̃ ake, eye wòanɔ ewɔm alea zi gbɔ zi alafa geɖe zã sia zã. Gbɔgbɔmasuame le alɔ̃ me ƒomevi etɔ̃e li.\nGbɔgbɔmasuame le alɔ̃ me ŋutɔŋutɔ dzɔna ne ahɔhɔ̃a ƒe akpa si nana míegbɔna la mete ŋu na míele gbɔgbɔm ɖe ɖoɖo nu o. Le yatoƒewo ƒe xexe si hea gbɔgbɔmasuame le alɔ̃ me vɛ gome la, yatoƒe si le vehloa megbe tuna ŋutɔŋutɔ, si wɔnɛ be ya mete ŋu toa eme o. Gbɔgbɔmasuame le alɔ̃ me eve ƒokpli, enye eve gbãtɔawo ƒe tsakatsaka eye eyae nye esi ɖea fu na amewo wu. Ðeko amesi ŋu gbɔgbɔmasuame le alɔ̃ me ƒomevi ɖesiaɖe le va nɔa abe amesi medɔa alɔ̃ zã bliboa o, zã sia zã ene!\nAmesiwo ŋu gbɔgbɔmasuame le alɔ̃ me le ƒe agbe ate ŋu aɖo afɔku me, elabena woate ŋu abu ɖe wo ɖokuiwo ne wole dɔ wɔm alo ne wole ʋu kum. Ʋusɔgbɔdɔ, dzi ƒe tete, gbagbadɔ alo dzi si adzudzɔ dɔwɔwɔ ate ŋu aɖe fu na amesiwo ŋu wòle. Ðk. William Dement si le Stanford Yunivɛsiti bu akɔnta be dzi kple ʋukawo me kuxi siwo gbɔgbɔmasuame le alɔ̃ me hena vɛ wua Amerikatɔ 38,000 ƒe sia ƒe.\nTogbɔ be gbɔgbɔmasuame le alɔ̃ me nye nusi bɔ ɖe ŋutsu lolo siwo xɔ ƒe 40 kple edzivɔwo dome hã la, ate ŋu adze egɔme do ŋgɔ na ƒe sia, le ɖevi suewo gɔ̃ hã dome. Edadamɔnu geɖewo li—eye alɔ̃ŋunyala bibiwoe kpɔa esiawo katã gbɔ nyuie wu. Gbɔgbɔmasuame le alɔ̃ me ƒe dɔ sia dadamɔnu si nyo wu, si me womekoa ame le o, enye mɔ̃ aɖe si wozãna tsɔ ƒlɔa ya ɖe ame me. Dɔnɔa tsyɔa nu ŋɔti le zã me, eye ya agbɔsɔsɔme aɖe (si ɖɔkta aɖe ɖo) nɔa ŋɔtime tom nɛ ale be woatsɔ alé gbɔgbɔmasuame le alɔ̃ me nui. Ne esia meɖɔ kuxia ɖo o la, amekomɔnu vovovowo li woazã, si me keklẽŋusẽ alo elektriknuheŋusẽ zazã atsɔ aɖe ahɔhlɔ̃ ɖa le vehlo me hã le.\nAlɔ̃dɔkuxi bubu si biana be woayi kɔdzi enye alɔ̃dzeamedzidɔ—si nye ahɔhɔ̃mekuxi aɖe si naa alɔ̃ tsɔa ame fũ le ŋkeke me. Le kpɔɖeŋu me, alɔ̃ tsɔa Buck edziedzi. Adɔ alɔ̃ enumake le kpekpe veviwo gɔ̃ hã wɔɣi. Ete safiwo léle ɖe asi kple susu be ne yedɔ alɔ̃a eye safiawo ge le ye si dze anyigba la, woƒe ɖiɖi nanyɔ ye. Emegbe lãmekawo ƒe gbɔdzɔgbɔdzɔdɔ—si nye dɔ aɖe si naa be ne dzi dzɔe la, eƒe klome gbɔdzɔna eye wòkua ƒenyi—va dze edzi. Eyome léameɖealɔ̃mee kple ŋutegawo kpɔkpɔ ɣeaɖewoɣi hafi ayi alɔ̃me ƒe dzesiwo te dzedze le eŋu.\nAlɔ̃dzeamedzidɔ lɔ̃a ame dzi dzedze le ƒe 10 kple 30 dome. Ɣeaɖewoɣi la, amesiwo ŋu wòle la wɔa nu sagaa, evɔ wodzena abe amesiwo le nu wɔm nyuie ene gake womenyana be ɣeyiɣi didi aɖee va yi o. Nublanuinya si le dɔ sia ŋue nye be enɔa ame ŋu ƒe geɖe gake womete ŋu kpɔnɛ dzea sii o, esime woanɔ dɔnɔa bum be enye kuviatɔ, tagbɔkukutɔ, alo ame sagaa aɖe. Wobua dɔ sia egbea be menya dana keŋkeŋ o, gake woate ŋu atsɔ atikewo kple asitɔtrɔ le gbesiagbegbenɔnɔ ŋu alé eƒe dzesiwo nui—eye wokpɔa dzidzedze vovovowo. *\nKuxi eve bubu, siwo ƒoa ƒu dona ɣeaɖewoɣi la, kpɔa ŋusẽ ɖe abɔwo kple atawo dzi si nana ame tsia zãdomadɔlɔ̃e edziedzi. Ðekae nye abɔ alo afɔ dada ɣeaɖewoɣi, si me afɔwo, kple abɔwo hã, nɔa dadam henɔa hehem tukatuka le alɔ̃ me. Bu Michael ŋu kpɔ ko. Dodokpɔwo ɖee fia be afɔdada edziedzi nyɔnɛ zi 350 lɔƒo zã sia zã!\nDɔ bubu si le eɖokui si enye ata madzeakɔanyi ƒe dɔléle, * si me ata kple klowo ƒona le ahana dɔnɔa nade alɔ̃ dɔ ge do kpoe. Togbɔ be wogblɔna be kamemademade alo ʋu ƒe masimasi nyuie ye hea esia vɛ hã la, ewɔ abe nusiwo me caffeine le nono gbɔe wo dometɔ aɖewo tso ene. Wode dzesii be ahasesẽ nono hã nana wòsẽna ɖe edzi.\nAɖukliɖuɖu le alɔ̃me nye alɔ̃dɔkuxi bubu. Ne edzɔna edziedzi la, ate ŋu ana ame ƒe aɖuwo nanyi baɖabaɖa eye glã nave amea ŋutɔ, si ahe alɔ̃madɔmadɔ dɔléle gãwo vɛ. Le alesi kuxia le nu la, wote ŋu kpɔa egbɔ tso dɔwɔwɔ ɖe nume na amea dzi va ɖo nuɖɔɖɔ na aɖu le zãme dzi.\nAlɔ̃dɔkuxi gbogboawo dometɔ ʋɛ siwo me míedzro kpuikpuikpui ko la ɖee fia be aɖabaŋeŋe ƒu wo dzi ate ŋu ado afɔku ame. Edada ate ŋu anɔ bɔbɔe loo alo asesẽ, gake zi geɖe la, ehiãna vevie. Ne zãdomadɔlɔ̃e tsitsi si tsia ame si ɖea fu na wò alo wò ame vevi aɖe alo alɔ̃dɔkuxi gã aɖe ƒe dzesiwo le mía ŋu la, nunya anɔ eme be míayi eŋunyala bibiwo gbɔ enumake. Ne edada meɖe kuxia ɖa keŋkeŋ o hã la, ate ŋu aɖe afɔku siwo wòate ŋu ahe vɛ la dzi akpɔtɔ ŋutɔ eye wòana wòanɔ bɔbɔe na amesiwo katã wòalɔ ɖe eme la be woate ŋu anɔ te ɖe enu wu. Emegbe ne Biblia ƒe ŋugbedodowo va eme le etsɔme la, “duametɔ aɖeke magblɔ be, yele dɔ lém o.” Ne Mawu le ‘nuwo katã wɔm yeye’ la, aɖe dɔlélewo katã ɖa.—Yesaya 33:24; Nyaɖeɖefia 21:3-5.\n^ mm. 4 Mele be woabu ƒa si gbɔgbɔmasuame le alɔ̃ me nana wonona tramatrama la be eyae nye ƒa si alɔ̃dɔla geɖe nona blewu ɖe ɖoɖo nu—si koŋ nana amesiwo mlɔ xɔ ma ke me la tsia zãdomadɔlɔ̃e—o.\n^ mm. 11 Ne èdi alɔ̃dzeamedzidɔ ŋuti nyatakaka bubuwo la, kpɔ April 8, 1991, ƒe Eŋlisigbe me Nyɔ!, axa 19-21.\n^ mm. 14 Kpɔ dɔ sia ŋuti nyatakaka bubuwo le November 22, 2000, ƒe Eŋlisigbe me Nyɔ! me.\nEle be alɔ̃dɔkuxiwo dada nanɔ ɖɔkta aɖe ƒe dzikpɔkpɔ te\nƑanono ate ŋu anye gbɔgbɔmasuame le alɔ̃ me ƒe dzesi\nWobua alɔ̃dzeamedzidɔ zi geɖe be kuviawɔwɔ\nMɔ̃ siwo ƒlɔa ya ɖe ame me ate ŋu aɖe gbɔgbɔmasuame le alɔ̃ me dzi akpɔtɔ\nƉoe Ɖe Amewo Ɖoe Ɖe Amewo Alɔ̃dɔkuxi Sesẽwo Kpɔkpɔ Dze Sii\ng04 2/8 axa 28-30\nŊkɔ Le Mawu Si!\nAgbagbadzedze be Woatsi Mawu ƒe Ŋkɔ Zazã Nu\nAlesi Nàwɔ Anya Mawu ƒe Ŋkɔ\nAleke Mawɔ Akpɔ Ɣeyiɣi na Nye Sukudɔdasiwo?\nNamaqualand ƒe Ƒe sia Ƒe Nukunu La\nÐi Tsa Yi Tɔmelãdzraƒe Gãtɔ Kekeake le Xexeame Katã\nAlɔ̃tsiameŋu—Kuxi si Le Ta Kekem Wònyea?\nƲu Ƒe Hatsotso Si Me Nèlee Fiaa Amesi Nènyea?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! February 8, 2004\nƉoe Ɖe Amewo Ɖoe Ɖe Amewo NYƆ! February 8, 2004\nNYƆ! February 8, 2004


Miwɔ Nu Ðekae Ne Miele Gbeƒã Ðem Le Nuto Siwo Me Gbe Vovovo Dolawo Le\nGBE BUBU Abbey Abua Abui Acholi Adza Afrikaans Albanian Alur Amharic Arabic Armenian Assamese Ateso Attié Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Boulou Brazil Tokunɔgbe Bulgarian Bété Cambodian Catalan Cebuano Changana (Mozambique) Chavacano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuukese Chuvash Cibemba Cinamwanga Cinyanja Croatian Czech Damara Dangme Danish Dayak Ngaju Digor Douala Drehu Dutch Edo Efik Esan Estonian Eŋlisi Eʋegbe Faroese Fijian Finnish Fon Franse Ga Galician Garifuna Georgian German Gokana Greek Greenlandic Guarani Gujarati Gun Guéré Haitian Creole Hausa Hebrew Herero Hiligaynon Hindi Hiri Motu Hmong (Ɣi) Huastec (San Luis Potosi) Hungarian Iban Ibanag Ibinda Icelandic Igbo Igede Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mende Mingrelian Miskito Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Norwegian Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Pidgin (West Africa) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin South Africa Tokunɔgbe Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuela Tokunɔgbe Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nAmewo lɔ̃na faa be yewoaɖo to Fiaɖuƒe gbedeasia ne wosee le wo degbe me. Anye susu ma tae le ƒe 33 K.Ŋ. ƒe Pentekoste ŋkekea dzi la, Yehowa wɔ ɖoɖo be “Yudatɔ mawuvɔ̃la siwo tso dukɔ sia dukɔ me le dziƒoa te” nase nya nyuia le woawo “ŋutɔ degbe” me, togbɔ be woanya se Hebrigbe alo Helagbe si ame geɖe dona ɣemaɣi hã. (Dw 2:5, 8) Le nuto siwo me gbe vovovo dolawo le me egbea la, hame siwo doa gbe vovovowo la ate ŋu anɔ dɔ wɔm le anyigbamama ɖeka ma ke me. Aleke gbeƒãɖela siwo le hame siawo tɔgbi me awɔ nu ɖekae aɖe gbeƒã na amewo katã evɔ womanɔ dɔ wɔm ɖe dɔ dzi si aɖia aƒemenɔlawo nu o?\nMide adaŋu (Lod 15:22): Ele be subɔsubɔdɔdzikpɔlawo nade adaŋu akpɔe ɖa be mɔnu kawoe yewoazã wòade yewo dzi yewoaɖe gbeƒã nya nyuia hã. Ne anyigbamamaa melolo o la, hameawo ate ŋu aɖoe be yewomayi aƒe siwo me aƒemenɔlawo medoa gbe si yewoƒe hamea dona me o. Ke hã, ne hame mawo mete ŋu le woƒe anyigbamamaa kpem ɖo edziedzi o, le esi aƒeawo dome didi ta la, woate ŋu atiae be miage ɖe aƒe ɖe sia ɖe me, gake miana yewoanya ne ame aɖe ɖe ɖetsɔleme fia le anyigbamamaa me. (od 93 ¶37) Alo woate ŋu abia tso miaƒe hamea si be miakpe ɖe yewo ŋu yewoadi ame siwo doa gbe si yewoƒe hamea dona eye miaɖo woƒe adrɛswo ɖe yewo. (km 7/12 5, aɖaka) Gake nenɔ susu me na mi hã be, gbe vovovo dolawo ate ŋu anɔ aƒe aɖewo me. Ele be ɖoɖo siwo miawɔ be yewoate ŋu akpe anyigbamamawo ɖo la, nawɔ ɖeka kple se siwo ku ɖe amewo ƒe nyatakakawo ŋu le dukɔa me.\nMiwɔ dɔ ɖekae (Ef 4:16): Miwɔ ɖe mɔfiame siwo subɔsubɔdɔdzikpɔla na mi la dzi pɛpɛpɛ. Ðe nèle Biblia srɔ̃m kple ame aɖe si medoa gbe si miaƒe hamea dona oa? Ne ètsɔ nusrɔ̃via na ame aɖe le hame alo ƒuƒoƒo si te ɖe mia ŋu si doa wo degbea la, esia akpe ɖe eŋu wòayi ŋgɔ kabakaba.\nDzra ɖo (Lod 15:28; 16:1): Ne aƒemenɔlaa doa gbe bubu la, dze agbagba nàgblɔ nya nyuia nɛ. Bu gbe vovovo dola siwo ŋu nàte ŋu ake ɖo la ŋu eye nàwɔ Biblia kple video siwo le gbe mawo me ƒe kɔpi ɖe wò fon alo tablɛt dzi do ŋgɔ.Àte ŋu azã JW Language app la, atsɔ asrɔ̃ ale si wodoa gbe na ame le gbe mawo me hã.


“PILATO fewuɖula si kea ɖi la nye ŋutinyameme aɖe si ŋu nya hena ame ƒe susu. Ame aɖewo be ame kɔkɔe ye, bubuwo ya be eyae nye alesi woate ŋu akpɔ ŋusẽ ɖe amegbetɔ dzi bɔbɔe la ƒe kpɔɖeŋu gãtɔ kekeake, be enye dunyahela siwo lɔ̃na faa be yewoatsɔ ame ɖeka asa vɔe be tomefafa nanɔ anyi ƒe kpɔɖeŋu ŋutɔŋutɔ aɖe.”—Pontius Pilate, si Ann Wroe ŋlɔ.\nÈɖalɔ̃ ɖe nukpɔsusu ma dometɔ aɖe dzi alo mèlɔ̃ ɖe edzi o, Pontio Pilato wɔ ŋkɔ na eɖokui le alesi wòwɔ nu ɖe Yesu Kristo ŋui ta. Amekae Pilato nye? Nukae wonya tso eŋu? Ðoƒe si nɔ esi nyanya nyuie akpe ɖe mía ŋu míase nu vevitɔ kekeake siwo dzɔ le anyigba dzi kpɔ la gɔme nyuie wu.\nEƒe Ðoƒe, Dɔwo, Kple Ŋusẽkpɔƒe\nRoma Fiagã Tiberio ɖo Pilato mɔmefia le Yudea nutome le ƒe 26 M.Ŋ. me. Amegã siawo nɔ hatsotso aɖe si ƒe ɖoƒe mekɔkɔ de dunyahemegã ameŋkuta siwo nɔ sewɔhaa me la tɔ nu o me. Anɔ eme be Pilato nye asrafo siwo kpɔa dumeviwo ta tso amegãwo si me, alo aʋafia ƒe kpeɖeŋutɔ gbã; emegbe ɖoƒe bubuwo va su esi le asrafodɔ mɔzɔzɔ vovovowo me, eye wova ɖoe mɔmefia hafi wòxɔ ƒe 30.\nAsrafowu si Pilato anya donae nye awu si wotsɔ lãgbalẽ wɔe si sea klo nu kple gakɔtakpoxɔnu. Awu si wòdona le hadomee nye avɔ aɖe si woxatsana ɖe awu ŋu si ƒe tome le dzẽ. Ða legbee manya nɔ ta nɛ o, eye meɖoa ge hã o. Togbɔ be ame aɖewo susui be Spaintɔe wònye hã, eƒe ŋkɔa fia be ate ŋu atso anyiehe Italy megãwo ƒe to aɖe si me tɔwo woyɔna be Pontii me.\nZi geɖe la, woɖoa amegã siwo ƒe ɖoƒe le abe Pilato tɔ ene la ɖe nuto siwo meʋu ŋku o me. Romatɔwo bua Yudea be enye nuto siawo dometɔ ɖeka. Tsɔ kpe ɖe egbɔ kpɔkpɔ be nuwo zɔ ɖe ɖoɖo nu le nutoa me ŋu la, Pilato kpɔa adzɔ siwo nudzralawo xena kple esiwo wokana na ame tsitsi ɖesiaɖe wòxena la xɔxɔ dzi. Yudatɔwo ƒe ʋɔnudrɔ̃ƒewo kpɔa gbesiagbe nyadɔdrɔ̃wo gbɔ, gake edze ƒã be wotsɔa nya siwo bia kufiatsotso ya yina na mɔmefia, elabena eyae nye ʋɔnudrɔ̃la gãtɔ.\nPilato kple srɔ̃a nɔ melidzeƒedu si nye Kaisarea me, eye agbalẽfialawo, hadɔwɔlawo, kple dɔtsɔla aɖewo nɔ esi. Pilato nye asrafo afɔzɔlawo ƒe ƒuƒoƒo atɔ̃ siwo dometɔ ɖesiaɖe me ame 500 vaseɖe 1,000 nɔ, kpakple sɔdzisrafoha aɖe si me ame 500 anya nɔ, ƒe aʋafia. Zi geɖe la, eƒe asrafowo wua sedzidalawo. Le ŋutifafaɣiwo la, wosea nya aɖe ya teti le ame nu hafi wunɛ, gake le ʋunyaʋunya ɣeyiɣiwo me ya, wowua aglãdzela geɖe enumake. Le kpɔɖeŋu me, Romatɔwo wu kluvi 6,000 tsɔ tsi aglãdzedze si Spartacus he vɛ nu. Ne kuxi aɖe do mo ɖa le Yudea la, mɔmefia la ate ŋu abia kpekpeɖeŋu tso mɔmefiagã si le Siria, si nɔa ŋgɔ na asrafoha siwo dometɔ ɖesiaɖe me asrafo afɔzɔla 3,000 vaseɖe 6,000 nɔna, la gbɔ. Gake le Pilato ƒe mɔmefia ɖuɖu ƒe ɣeyiɣi akpa gãtɔ me la, mɔmefiagã menɔ anyi o, eye wòhiã be Pilato ŋutɔ nakpɔ nyawo gbɔ kaba.\nZi geɖe la, mɔmefiawo ɖoa nyatakakawo ɖe fiagãa. Ehiã be woaka nya ta tso nusianu si me womede bubu fiagã la ŋu o le alo nusianu si nye ŋɔdzi na Roma dziɖuɖua ŋu na fiagã la, eye enana mɔfiamewo le alesi woakpɔ wo gbɔe ŋu. Mɔmefiaa atsi dzi be yeagblɔ alesi nudzɔdzɔawo va yii ŋu nya na fiagã la kaba hafi nutoa me tɔwo nava tsɔ nyaa yi nɛ. Tɔtɔ siwo nɔ Yudea na Pilato tsi dzi ɖe nya siawo ŋu vevie.\nLe Nyanyuiawo me nuŋlɔɖiawo megbe la, ŋutinyaŋlɔla Flavius Josephus kple Philo ye gana nyatakaka tso Pilato ŋu koŋ. Romatɔ ŋutinyaŋlɔla Tacitus hã gblɔ be Pilato na wowu Christus, amesi gbɔ Kristotɔwo kpɔ woƒe ŋkɔa tsoe.\nEna Yudatɔwo Ðo Adã\nJosephus gblɔ be esi Roma mɔmefiawo nyae be Yudatɔwo melɔ̃a nɔnɔmetatawo zazã o ta la, wokpɔa egbɔ be wometsɔa avɔ siwo dzi fiagã la ƒe nɔnɔmetata le la yia Yerusalem o. Esi Pilato ya metsɔ ɖeke le nya sia me o ta la, Yudatɔ aɖewo do dziku hetsɔ nya la yi egbɔ le Kaisarea. Ŋkeke atɔ̃ sɔŋ va yi, Pilato mewɔ naneke le nyaa ŋu o. Le ŋkeke adeagbe la, eɖe gbe na eƒe asrafowo be woaƒo xlã tsitretsiɖeŋulaawo ahado ŋɔdzi na wo be yewoawu wo ne womekaka o. Esi Yudatɔwo gblɔ be anyo na yewo be yewoaku wu be yewoakpɔe woada yewoƒe Sea dzi ta la, Pilato na ta heɖe gbe be woaɖe nɔnɔmetataawo ɖa.\nPilato te ŋu zãna eƒe ŋusẽ tsɔ wɔa nui. Le nudzɔdzɔ aɖe si ŋu nya Josephus gblɔ me la, amegã sia dze tsimɔ aɖe ɖeɖe gɔme be yeatsɔ ahe tsi ava Yerusalem, eye wòzã gbedoxɔa me ga tsɔ kpɔ dɔ sia dzi. Menye ɖee Pilato xɔ ga la akpasesẽtɔe o, elabena enyae be gbedoxɔa me nuwo tsɔtsɔ akpasesẽtɔe nye bubumademade nu kɔkɔewo ŋu, eye be ate ŋu ana Yudatɔwo nabia tso Tiberio si be wòaxɔ dɔ le ye si. Eyata ewɔ abe Pilato wɔ nu aduadu kple gbedoxɔa dzikpɔlawo ene. Woate ŋu azã ga si woɖe adzɔgbe tsɔ na, si woyɔna be “korban” [nunana na Mawu] la atsɔ awɔ dɔ siwo aɖe vi na dua. Gake Yudatɔ akpe geɖe ƒo ƒu be yewoaɖee fia be yewomeda asi ɖe edzi o.\nPilato na asrafowo ɖo ameha la dome gake ede se na wo be woagazã yi o, ke boŋ be woatsɔ kpo aƒo tsitretsiɖeŋulaawo. Edze ƒã be edi be yeana nuvlowɔhaa nakaka evɔ ame aɖeke nagaku o. Ewɔ abe eƒe ɖoɖoa dze edzi ene, togbɔ be ame aɖewo ku hã. Ðewohĩ nudzɔdzɔ ma ŋu nya gblɔmee ame aɖewo nɔ na Yesu, be Pilato tsaka Galileatɔ aɖewo ƒe ʋu kple woƒe numemewo.—Luka 13:1.\n“Nukae Nye Nyateƒe?”\nNusi na ame geɖe nya nu tso Pilato ŋue nye nya siwo wòbia le nutsotso siwo Yudatɔwo ƒe nunɔlagãwo kple amegãwo tsɔ ɖe Yesu ŋu be ele eɖokui yɔm be Fia ŋu. Esi Pilato se nu tso dɔ si le Yesu si be wòaɖi ɖase na nyateƒe la ŋu vɔ la, ekpɔe be gamenɔla sia menye ŋɔdzi aɖeke na Roma-dukɔa o. Ebia be: “Nukae nye nyateƒe?” eye ɖewohĩ esi wòsusu be nusi nyateƒe nye gɔmesese sesẽ ale gbegbe be mehiã be woabu eŋu o tae wòbia nyaa ɖo. Nya ta kae wòƒo? “Nyemekpɔ vɔ̃ aɖeke le amesia ŋu o.”—Yohanes 18:37, 38; Luka 23:4.\nAfima koe wòle be Yesu ƒe ʋɔnudɔdrɔ̃a nawu enu ɖo hafi, gake Yudatɔwo nɔ gbe tem ɖe edzi be enɔ tame trɔm na dukɔa. Ŋuʋaʋã tae nunɔlagãwo de Yesu asi ɖo, eye Pilato nyae nyuie. Enyae hã be asiɖeɖe le Yesu ŋu ahe tɔtɔ vɛ, evɔ medi be nu ma tɔgbe aɖeke nadzɔ o. Tɔtɔ gbogbo aɖewo va xoxo, elabena Baraba kple ame bubuwo le game le aglãdzedze kple amewuwu ta. (Marko 15:7, 10; Luka 23:2) Gawu la, nyaʋiʋli siwo yi edzi le Pilato kple Yudatɔwo dome va yi la na ŋkɔ nyui megavanɔ eŋu le Tiberio gbɔ o, evɔ wonya Tiberio nyuie be mewɔa nu kple mɔmefia siwo mele woƒe dɔ wɔm nyuie o la dɔmenyotɔe kura o. Gake wɔwɔ ɖe nusi dim Yudatɔwo le dzi aɖee fia be wokpɔ ŋusẽ ɖe eyama dzi. Eyata kuxi sesẽ aɖe dze ŋgɔ Pilato.\nEsi Pilato se afisi Yesu tso la, edze agbagba be yeatrɔ nyaa ɖo ɖe Herodes Antipa, si nye dziɖula le Galilea. Esi esia hã mete ŋu dze edzi o la, Pilato dze agbagba be yeana amesiwo ƒo ƒu ɖe eƒe fiasãa ƒe xɔxɔnu la be woabia be woaɖe asi le Yesu ŋu, le kɔnu si li be woaɖe asi le gamenɔla ɖeka ŋu le Ŋutitotoŋkekenyui dzi la nu. Amehaa do ɣli sesĩe be woaɖe asi le Baraba ŋu.—Luka 23:5-19.\nÐewohĩ Pilato di be yeawɔ nusi le dzɔdzɔe, gake edi hã be yeakpɔ ye ɖokui ta ahadze ameha la ŋu. Mlɔeba, ena eƒe dɔ nɔ vevie nɛ wu nya si eƒe dzitsinya gblɔ nɛ kple ʋɔnu dzɔdzɔe dɔdrɔ̃. Ena woku tsi vɛ nɛ, eye wòklɔ asi hegblɔ be yeƒe asi mele amesi yele fɔ bu gee la ƒe kua me o. * Togbɔ be Pilato nyae be Yesu meɖi fɔ o hã, ena woƒoe kple atam eye wòɖe mɔ asrafowo ɖu fewu le eŋu, ƒoe, hetu ta ɖe eŋu.—Mateo 27:24-31.\nPilato dze agbagba zi mamlɛtɔ be yeaɖe asi le Yesu ŋu, gake amehaa do ɣli be ne eɖe asi le eŋu la, ekema menye Kaisaro xɔlɔ̃ o. (Yohanes 19:12) Esi Pilato se nya ma ko la, ena ta. Agbalẽnyala aɖe gblɔ tso Pilato ƒe nyametsotsoa ŋu be: “Nyaa gbɔ kpɔkpɔ mesesẽ o: miwu ŋutsua. Yudatɔ aɖe si meɖi ame ŋkuta aɖeke o koe aku; bometsitsie wòanye be zitɔtɔ nava le eyama ta.”\nNukae Va Dzɔ Ðe Pilato Dzi?\nMasɔmasɔ bubu ŋue Pilato ŋuti nuŋlɔɖi mamlɛtɔa hã ku ɖo. Josephus gblɔ be Samariatɔ gbogbo aɖewo lé lãnuwo ɖe asi va ƒo ƒu ɖe Gerizim-toa dzi henɔ mɔ kpɔm be yewoaku kesinɔnu gbogbo siwo wobe Mose ɖi ɖe afima. Pilato va do, eye wòna eƒe asrafowo wu amehaa me tɔ aɖewo. Samariatɔwo tsɔ nyaa yi na Lucius Vitellius, si nye Siria mɔmefiagã si gɔme Pilato le. Womegblɔe ne ɖe Vitellius susui be Pilato wɔ nu wògbɔ eme o. Susu ka ke tae o, egblɔ na Pilato be wòayi Roma ava ɖe eƒe nuwɔnaa nu le fiagãa gbɔ. Gake hafi wòava ɖo la, Tiberio ku.\nMagazine aɖe gblɔ be: “Ŋutinyaŋlɔla aɖeke megagblɔ nya aɖeke tso Pilato ŋu le esia megbe o, xotutuwo koe bɔ le eŋu.” Gake ame geɖe dze agbagba be yewoana nyatakaka siwo womegblɔ tso eŋu o la. Wogblɔna be Pilato va zu Kristotɔ. Etiopia “Kristotɔwo” wɔe wònye “ame kɔkɔe.” Eusebius, si nye agbalẽŋlɔla nɔ anyi le ƒe alafa etɔ̃lia ƒe nuwuwu kple alafa enelia ƒe gɔmedzedze, ye nye ame gbãtɔ si gblɔ be Pilato wu eɖokui abe Yuda Iskariot ke ene, hafi ame bubu geɖe hã va gblɔe. Ke hã, ɖeko amesiame susu nusi tututu va dzɔ ɖe Pilato dzi la gblɔ.\nPilato anye totrila, amesi metsɔa nuwo vevii o, kple ŋlɔmitɔ. Ke hã, enɔ zi dzi ƒe ewo, evɔ amegã siwo nɔ Yudea dometɔ akpa gãtɔ meɖu dzi wòde nenema o. Eyata Romatɔwo bua Pilato be ewɔ eƒe dɔ nyuie. Wogblɔna be enye vɔvɔ̃nɔtɔ si na wowɔ fu Yesu hewui tsɔ kpɔ eɖokui ta ŋukpetɔe. Ame bubuwo gblɔna be dɔ si koŋ wode Pilato sie nye be wòado ŋutifafa kple Roma-dukɔa ƒe nuwo ɖe ŋgɔ, ke menye be wòade ʋɔnu dzɔdzɔe dɔdrɔ̃ dzi o.\nVovototo gã aɖe le Pilato ƒe ɣeyiɣia kple mía tɔ dome. Ke hã, ʋɔnudrɔ̃la aɖeke mate ŋu abu fɔ amesi wòsusu be le sea nu la, meɖi fɔ o la o. Ne menye nyae Pontio Pilato drɔ̃ na Yesu o la, anye ne ɖeko eya hã ƒe ŋkɔ anɔ ŋutinyagbalẽwo me le afi aɖe ko.\n^ mm. 19 Yudatɔwoe klɔa asi tsɔ ɖenɛ fiana be yewo ŋu kɔ tso ʋufɔɖiɖi me, ke menye Romatɔwoe wɔnɛ o.—Mose V, 21:6, 7.\nWokpɔ nuŋɔŋlɔ sia le Kaisarea, eye egblɔ be Pontio Pilato nye amegã le Yudea\nƉoe Ɖe Amewo Ɖoe Ɖe Amewo Amekae Pontio Pilato Nye?\nw05 9/15 axa 10-12


ƔEYIƔI aɖee nye esia si Afrika dukɔ geɖewo gbe lɔlɔ̃ ɖe edzi be AIDS nye dɔvɔ̃ ŋutɔŋutɔ si li. Enye nyati aɖe si ŋu ame aɖewo madi be yewoaƒo nu le kura o. Gake le ƒe siwo va yi nyitsɔ laa me la, wodze agbagba be yewoafia nu sɔhɛwo koŋ tso eŋu eye wode dzi ƒo na wo be woaƒo nu tso eŋu na ame bubuwo faa. Teƒe aɖe koe agbagbadzedze siawo wɔa dɔ se ɖo. Amewo ƒe agbenɔnɔ kple kɔnuwo ma wo ale gbegbe be esesẽna be woawɔ tɔtrɔ.\nŊgɔyiyi si Wowɔ le Atikewɔnyawo Me\nDzɔdzɔmeŋutinunyalawo srɔ̃ nu geɖe tso HIV dɔlékui ŋu le atikewɔnyawo me eye wotrɔ asi le atike siwo adzi amewo ƒe agbenɔɣi ɖe edzi ŋu. Wokpɔ dzidzedze le atike ƒomevi etɔ̃ aɖewo siwo wɔa avu kple dɔlékui vɔ̃ɖi siwo wokpɔ be wonyo la zazã me.\nTogbɔ be womenye atike siwo daa dɔlélea keŋkeŋ o hã la, wo zazã ɖea HIV xɔlawo ƒe kuku kabakaba dzi kpɔtɔna, vevietɔ le dukɔ deŋgɔwo me. Ame geɖewo ƒoa nu tso vevienyenye si le atikea tsɔtsɔ yi dukɔ madeŋgɔwo me ŋu vevie. Gake atikeawo xɔ asi, eye ga mele dukɔ siawo me nɔla akpa gãtɔ si be woaƒlee o.\nEsia fɔ biabia sia ɖe te be: Ðe viɖe si woakpɔ le asitsatsa me le vevie wu amegbetɔ ƒe agbea? Ðk. Paulo Teixeira, amesi kpɔa HIV/AIDS ɖoɖowo dzi le Brazil kpɔ esia de dzesii eye wògblɔ be: “Míate ŋu aɖo asi glã anɔ nu kpɔm ahagbe atike nana ame akpe nanewo be woatsi agbe le esi míedi be míakpɔ viɖe geɖe wu atikewɔƒe bubuwo ta o.” Egblɔ kpee be: “Enye nye didi vevie be woagadi viɖe le asitsatsa me wu nudzeamewɔwɔ kple le amegbetɔ ŋu bubu me o.”\nDukɔ ʋɛ aɖewo ɖoe be yewoaŋe aɖaba aƒu gomekpɔkpɔ si le atikewɔƒe aɖewo si be woawo koe kpɔ mɔ awɔ atikea ahadzrae dzi ale be yewoawɔ alo adɔ esiwo dzi ewɔla ƒe ŋkɔ mele o le asi bɔbɔe kura dzi. * South African Medical Journal ka nya ta be numekuku aɖe si wowɔ ɖee fia be, “asi bɔbɔe tɔ si dzi wokpɔ [atike siwo dzi ewɔlawo ƒe ŋkɔ mele o] le la bɔbɔ ɖe anyi alafa memama 82 wu United States ƒe asi nyuitɔwo.”\nKuxi Siwo le Edada Mɔnuwo Ŋu\nLe ɣeyiɣi aɖe megbe la, atikewɔƒe gãawo va te AIDS tikea tsɔtsɔ na dukɔ madeŋgɔwo ɖe asi bɔbɔe tɔwo dzi. Woƒe mɔkpɔkpɔ enye be esia ana ame geɖewo nate ŋu azã atikea. Gake mɔxenu nyadriwo li siwo dzi wòle be woaɖu hafi dukɔ madeŋgɔwo ƒe asi nate ŋu asu atike siawo dzi bɔbɔe. Esiawo dometɔ ɖeka enye eƒe asixɔxɔ. Togbɔ be woɖe asiawo dzi kpɔtɔ ŋutɔ hã la, exɔ asi akpa na ame akpa gãtɔ siwo hiãe.\nKuxi bubu enye be atikea ŋudɔwɔwɔ mele bɔbɔe o. Ele be woami atikekui gbogbo aɖewo le ɣeyiɣi ɖoɖi aɖewo dzi gbesiagbe. Ne womezãe ɖe ɖoɖo nu o alo tso ezazã me la, ate ŋu ana atikea magate ŋu akpɔ ŋusẽ ɖe HIV dɔlékuia dzi o. Esesẽ be woakpɔ egbɔ be dɔnɔawo le atikeawo zãm ɖe ɖoɖo nu tututu le nɔnɔme si me wole le Afrika, afisi nuɖuɖu, tsinono nyui, kple dɔnɔkɔdzi sɔgbɔwo mele o.\nAzɔ hã ele be ŋku nanɔ amesiwo le atikeawo zãm la ŋu. Ne atikea megava le xɔxɔm na wo o la, ele be woatrɔ atikea zazã ƒe mɔnuwo. Dɔnɔdzikpɔla siwo bi ɖe esia wɔwɔ me hiã, eye edodo kpɔ hã xɔ asi. Tsɔ kpe ɖe eŋu la, atikeawo gblẽa nu bubu le ame ŋu, eye atike ƒe ŋusẽ makpɔmakpɔ ɖe dɔlékuia dzi hã le dzidzim ɖe edzi.\nLe Dukɔ Ƒoƒuawo ƒe Sewɔtakpekpe ƒe kpekpe tɔxɛ aɖe si wowɔ ku ɖe AIDS ŋu le June 2001 me la, wodoe ɖa be woawɔ ɖoɖo ɖe Xexeame Katã ƒe Lãmesẽ Ŋuti Gadzɔdzɔ ŋu be woatsɔ akpe ɖe dukɔ madeŋgɔwo ŋui. Wobu akɔnta be woahiã tso dɔlar biliɔn 7 va ɖo biliɔn 10. Vaseɖe fifia la, ga siwo katã ƒe ŋugbe wodo be yewoadzɔ mede esi woka nu o.\nKakaɖedzi sẽŋu le dzɔdzɔmeŋutinunyalawo si be yewoava kpɔ abɔtasitike aɖe nɛ, eye wole eƒomevi vovovowo dom kpɔ le dukɔ geɖewo me. Ne esiawo te ŋu kpɔ dzidzedze gɔ̃ hã la, axɔ ƒe geɖe hafi woake ɖe abɔtasitike si wodo kpɔ be anyo na ame geɖewo ƒe zazã la ŋu.\nDukɔ aɖewo abe Brazil, Thailand, kple Uganda ene kpɔ dzidzedze ɖedzesi le dɔdamɔnuwo siwo wowɔ la me. Brazil to atike aɖewo siwo woawo ŋutɔwo wɔ dzi ɖe amesiwo AIDS wuna ƒe xexlẽme dzi kpɔtɔ va ɖo afã. Botswana, dukɔ sue si dzi ganyawo de la, le agbagba dzem be yeana atike sia si wɔa avu kple dɔlékui vɔ̃ɖiwo nasu amesiwo katã hiãe le dukɔa me si eye wole agbagba dzem hã be dɔnɔdzikpɔƒe tɔxɛwo hã nanɔ anyi.\nAIDS Dzi Ðuɖu\nAIDS to vovo tso dɔvɔ̃ bubuwo gbɔ le mɔ vevi aɖe nu: Woate ŋu aƒo asa nɛ. Ne amewo alɔ̃ be yewoawɔ ɖe Biblia ƒe gɔmeɖose veviwo dzi ko la, woate ŋu aƒo asa na exɔxɔ le mɔ geɖe nu ne menye le wo katã me o.\nBiblia ƒe agbenyuinɔnɔ ƒe dzidzenuwo me kɔ. Ele be amesiwo meɖe srɔ̃ o natsri gbɔdɔdɔ. (Korintotɔwo I, 6:18) Ele be srɔ̃tɔwo nawɔ nuteƒe na wo nɔewo eye woagawɔ ahasi o. (Hebritɔwo 13:4) Biblia ƒe nuxlɔ̃ame be woatsri ʋu dzi wɔwɔ hã kpɔa ame ta.—Dɔwɔwɔwo 15:29, 30.\nAmesiwo ŋu wòle xoxo hã ate ŋu akpɔ dzidzɔ kple akɔfaname geɖe to nusɔsrɔ̃ le xexe si me dɔléle manɔ o si ƒe ŋugbe Mawu do be ava le etsɔme kpuie la ŋu kple wɔwɔ ɖe Mawu ƒe nudidiwo dzi me.\nBiblia ka ɖe edzi na mí be eteƒe madidi o, ameƒomea ƒe fukpekpewo katã, si me dɔléle hã le, nu ayi. Wodo ŋugbe sia le Biblia ƒe agbalẽ si nye Nyaɖeɖefia me be: “Mese gbe gã aɖe tso fiazikpui la gbɔ le gbɔgblɔm bena: Kpɔ ɖa, Mawu ƒe agbadɔ la le amewo gbɔ, eye wòanɔ anyi kpli wo, eye woawo hã woanye eƒe dukɔ, eye Mawu ŋutɔ anɔ anyi kpli wo, eye wòanye woƒe Mawu. Eye Mawu latutu aɖatsi sia aɖatsi ɖa le woƒe ŋku me, eye ku maganɔ anyi akpɔ o, eye konyifafa kple ɣlidodo kple veve aɖeke maganɔ anyi o; elabena nu gbãtɔwo nu va yi.”—Nyaɖeɖefia 21:3, 4.\nDzideƒonamenya sia meyi na amesiwo si ga le be woaƒle atike xɔasiawo ɖeɖe ko o. Woɖo kpe nyagblɔɖi me ŋugbedodo si dze le Nyaɖeɖefia ta 21 dzi le Yesaya 33:24 be: “Duametɔ aɖeke magblɔ be, yele dɔ lém o.” Emegbe amesiwo le agbe le anyigba dzi anɔ agbe ɖe Mawu ƒe sewo nu eye woanɔ lãmesẽ blibo me. Alea woaɖe AIDS ƒe nugbegblẽ—kple dɔléle bubuwo katã—ɖae tegbee.\n^ mm. 7 Atike siwo dzi ewɔlawo ƒe ŋkɔ mele o nye atike siwo atikewɔƒe bubuwo kpɔ esiwo dzi ewɔlawo ƒe ŋkɔ le hewɔ. Mɔɖeɖe li be dukɔ siwo le Xexeame ƒe Asitsanyawo Gbɔkpɔha me naŋe aɖaba aƒu atike siwo wokpɔ edzi wɔ la dzi ne nɔnɔme sesẽ aɖe do mo ɖa.\n[Aɖaka/Nɔnɔmetata siwo le axa 9, 10]\nESIAE NYE GBEDADA SI TUTUTU DIM MENƆ\nAnyiehe Afrika ye mele, eye mexɔ ƒe 23. Meɖo ŋku ŋkeke si dzi meva nya be mexɔ HIV dɔlékuia dzi.\nMía kple danye míenɔ xɔ si me wokpɔa ɖɔkta le esi ɖɔktaa gblɔ nyaa na mí. Nublanuinya gãtɔ kekeake si mese kpɔ le agbe mee wònye nam. Metɔtɔ le ɖokuinye me. Nyemete ŋu maka ɖe edzi o. Ewɔ nam be ɖewohĩ nudokpɔlawoe wɔ vodada ene. Nyemenya nusi magblɔ alo awɔ o. Medi avi mafa do kpoe. Ðɔktaa va nɔ atike siwo woazã wòabɔbɔ dɔlélea ƒe ŋusẽ ɖe anyi ŋu nya kple nya bubuwo me dzrom kple danye, gake nu te ɖe dzinye ale gbegbe be nyemete ŋu se naneke gɔme o.\nMeva kpɔe dze sii be anye ame aɖe ŋue mexɔe le le yunivɛsiti afisi menɔ nu srɔ̃m le. Medina vevie be magblɔ nye nyawo na ame aɖe si ase nu gɔme nam, gake nyemekpɔ ɖeke o. Meva kpɔ be nyemele ɖeke me o eye naneke manya wɔ nam o. Togbɔ be ƒonyemetɔwo kpe ɖe ŋunye hã la, mɔkpɔkpɔ bu ɖem eye meva nɔ vɔvɔ̃m. Abe sɔhɛ bubuwo ene la, taɖodzinu geɖewo nɔ asinye. Ƒe eve pɛ koe susɔ be matsɔ awu nye yunivɛsiti dzɔdzɔmeŋutinunya ƒe dzeside gbãtɔ ƒe nusɔsrɔ̃a nu, gake mɔkpɔkpɔ ma me gblẽ nam.\nMeva nɔ atike si wɔa avu kple dɔlékui vɔ̃ɖiwo si wokafu nam la zãm eye mede AIDS ŋuti ɖaŋuɖolawo hã gbɔ, gake megaléa blanui kokoko. Medo gbe ɖa na Mawu be wòafia Kristotɔnyenye vavã lam hafi maku. Menɔ Pentecostal sɔlemeha me gake hamea me tɔ aɖeke meva srãm kpɔ o. Medi be manya nyateƒea ku ɖe afisi mayi ne meku ŋu.\nGbeɖeka ŋdi kanya le August 1999 me la, Yehowa Ðasefo eve va ƒo ʋɔ nam. Nye lãme menɔ kɔkɔm gbemagbe kura o, gake mete ŋu nɔ anyi ɖe akpata me. Ðetugbi eveawo ɖe wo ɖokui nu gblɔ be yewole kpekpem ɖe amewo ŋu be woasrɔ̃ Biblia. Akɔfafa ka gbegbee nye esi wònye nam be woɖo nye gbedodoɖawo ŋu nam mlɔeba. Gake le ɣemaɣiwo me la, megbɔdzɔ ale gbegbe be nyemete ŋu maxlẽ nu alo atsɔ susu aɖo nu ŋu ɣeyiɣi didi o.\nKe hã megblɔ na wo be medi be masrɔ̃ Biblia, eye wowɔ ɖoɖo kplim. Nublanuitɔe hafi ŋkeke ma naɖo la, wotsɔm yi tagbɔdɔlélawo ƒe dɔdaƒe le alesi melé blanui ta. Wova ɖe asi le ŋunye le kwasiɖa etɔ̃ megbe eye nye dzi dze eme be meva do go Ðasefoawo hekpɔ be womeŋlɔm be o. Meɖo ŋku edzi be wo dometɔ ɖeka yi edzi nɔ nye srãm kpɔ henɔ nye agbe ta biam. Nye lãme va sẽ vie ɖewoɖewoe, eye meva nɔ Biblia srɔ̃m le ƒea ƒe nuwuwu lɔƒo. Gake menɔ bɔbɔe nam o, elabena nye lãme mekɔna ɣesiaɣi o. Gake amesi nɔ nua srɔ̃m kplim sea nu gɔme eye wògbɔa dzi ɖi nam.\nEwɔ dɔ ɖe dzinye ŋutɔ esi meva srɔ̃ nu tso Yehowa kple eƒe nɔnɔmewo ŋu le Biblia me, kpakple nusi tututu wòfia be woadze si eyama ahakpɔ mɔ na agbe mavɔ. Emae nye zi gbãtɔ si meva nya nusita amegbetɔ le fu kpem ɖo. Dzi va nɔ dzɔyem esi meva nya nu tso Mawu ƒe Fiaɖuƒea, si eteƒe madidi o wòava xɔ ɖe amegbetɔdziɖuɖuwo teƒe ŋu. Eʋãm be metrɔ nye agbenɔnɔ keŋkeŋ zi ɖeka.\nEsiae nye gbedada si tututu dim menɔ. Aleke gbegbe wòfaa akɔ nam be Yehowa lɔ̃am kokoko eye wòtsɔa ɖe le eme nam enye esi! Do ŋgɔ la, mebui be Mawu lé fum eyata mexɔ dɔ sia ɖo. Gake meva srɔ̃e be Yehowa wɔ ɖoɖo lɔlɔ̃tɔe to Yesu Kristo ƒe tafevɔsa dzi be míakpɔ nuvɔ̃tsɔtsɔke. Meva nya azɔ be Mawu tsɔa ɖe le eme na ame abe alesi Petro I, 5:7 gblɔe ene, be: “Mitsɔ miaƒe dzimaɖiwo katã da ɖe eyama dzi; elabena eyama léa be na mi.”\nMele agbagba dzem vevie le Biblia srɔ̃m gbesiagbe hele kpekpewo hã dem le Fiaɖuƒe Akpata me be mate ɖe Yehowa ŋu kplikplikpli. Esi menɔa bɔbɔe nam ɣesiaɣi o ta la, metsɔa nye dzimaɖiwo katã ɖoa Yehowa ŋkume le gbedodoɖa me hebiaa eƒe ŋusẽ kple akɔfafa. Hamea me tɔwo hã dina be yewoakpe ɖe ŋunye, eye enana dzi dzɔam.\nMekpɔa gome le nyanyuia gbɔgblɔ me kple hamea me tɔwo ɣesiaɣi. Medi be makpe ɖe amewo ŋu le gbɔgbɔ me vevietɔ amesiwo ƒe nɔnɔme ɖi tɔnye. Mexɔ nyɔnyrɔ le December 2001 me.\nDzi dzɔm ŋutɔ esi meva nya nu tso Mawu ƒe Fiaɖuƒea ŋu\nAIDS ŋuti nuxlɔ̃ameha le Botswana\nAmesiame anɔ lãmesẽ blibo me le Paradisonyigba dzi\nƉoe Ɖe Amewo Ɖoe Ɖe Amewo Ðe Woava Tsi AIDS Nua? Ne Nenemae la, Aleke?\ng02 11/8 axa 8-11